**Návrh**

**ZÁKON**

**z ........... 2017,**

**ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov a ktorým sa menia dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 39/2007 Z. z. o veterinárnej starostlivosti v znení zákona č. 99/2008 Z. z., zákona č. 274/2009 Z. z., zákona č. 299/2009 Z. z., zákona č. 391/2009 Z. z., zákona č. 342/2011 Z. z, zákona č. 242/2012 Z. z., zákona č. 42/2013 Z. z. zákona č. 145/2013 Z. z., zákona č. 387/2013 Z. z., zákona č. 101/2014 Z. z., zákona č. 204/2014 Z. z. a zákona č. 376/2016 Z. z. sa mení a dopĺňa takto:

1. V § 1 ods. 1 písm. b) sa za slová „odvodených produktov2) (ďalej len „živočíšny vedľajší produkt“)“ vkladá čiarka a slovo „krmív2b)“.

Poznámka pod čiarou k odkazu 2b znie:

„2b) Čl. 3 ods. 4 nariadenia (ES) č. 178/2002 v platnom znení.“.

1. V § 1 ods. 1 písm. d) sa za slová „fyzických osôb“ vkladá čiarka a slová „fyzických osôb - podnikateľov“.
2. V § 2 písmeno d) znie:

„d) farmovým chovom trvalo ohradené miesto, kde sa chová inak voľne žijúca zver na účely rozmnožovania, získavania ich produktov, chovu jatočných zvierat, ich športového alebo iného využitia a zvyšovania úžitkovosti v sledovaných znakoch a vlastnostiach vrátane chovu pod šírym nebom; zver vo farmovom chove sa považuje za hospodárske zvieratá,“.

1. § 2 sa dopĺňa písmenami e) až g), ktoré znejú:

„e) schválenou osobou fyzická osoba - podnikateľ alebo právnická osoba, ktorej bolo vydané rozhodnutie o schválení na odchyt túlavých zvierat podľa § 6 ods. 2 písm. av),

f) držiteľom fyzická osoba, fyzická osoba-podnikateľ alebo právnická osoba, ktorá zviera trvale alebo prechodne drží alebo ho má v opatere,

g) osobou oprávnenou disponovať so zvieratami fyzická osoba, fyzická osoba – podnikateľ alebo právnická osoba poverená vlastníkom v ním určenom rozsahu vykonávať právne úkony týkajúce sa zvereného zvieraťa.“.

1. V § 3 písm. d) sa za slová „vedľajších produktov“ vkladá čiarka a slovo „krmív“ a za slovom „štátmi“ sa čiarka nahrádza bodkočiarkou a pripájajú sa tieto slová: „tým nie je dotknutá kontrola krmív podľa osobitného predpisu,4a),“.

Poznámka pod čiarou k odkazu 4a znie:

„4a) § 9 ods. 2 zákona č. 271/2005 Z. z. v znení neskorších predpisov“.

1. V § 3 písm. f) sa za slová „vedľajších produktov“ vkladá slovo „krmív“.
2. V poznámke pod čiarou k odkazu 5 sa slová „nariadenie Európskeho parlamentu a Rady (ES) [č. 998/2003](http://eur-lex.europa.eu/LexUriServ/LexUriServ.do?uri=CELEX:32003R0998:SK:HTML) z 26. mája 2003 o veterinárnych požiadavkách uplatniteľných na nekomerčné premiestňovanie spoločenských zvierat a ktorým sa mení a dopĺňa smernica Rady 92/65/EHS (Ú. v. EÚ L 146, 13. 6. 2003) v platnom znení“ nahrádzajú slovami „nariadenie Európskeho parlamentu a Rady (EÚ) č. 576/2013 z 12. júna 2013 o nekomerčnom premiestňovaní spoločenských zvierat a zrušení nariadenia (ES) č. 998/2003 (Ú. v. EÚ L 178, 28.6.2013),“ a na konci sa pripájajú tieto slová: „nariadenie Európskeho parlamentu a Rady (ES) č. 183/2005 z 12. januára 2005, ktorým sa ustanovujú požiadavky na hygienu krmív (Ú. v. EÚ L 35, 8.2.2005) v platnom znení.“.
3. V § 4 ods. 3 úvodnej vete sa za slovo „práva9)“ vkladajú slová „a krmivového práva9a)“.

Poznámka pod čiarou k odkazu 9a znie:

„9a) Čl. 2 ods. 3 nariadenia (ES) č. 882/2004 v platnom znení.“.

1. V § 4 ods. 3 písm. b) sa slová „osobitným predpisom12)“ nahrádzajú slovami „osobitnými predpismi12),“

Poznámka pod čiarou k odkazu 12 znie:

„12) Zákon č. 271/2005 Z. z. v znení neskorších predpisov,

Nariadenie (ES) č. 183/2005 v platnom znení,

Príloha č. 4 nariadenia (ES) č. 999/2001 v platnom znení.“.

1. V § 4 sa odsek 3 dopĺňa písmenom e), ktoré znie:

„e) pri ochrane zvierat.“.

1. V § 5 písmeno j) znie:

„j) zriaďuje počítačovú databázu pre centrálny register hospodárskych zvierat, zabezpečuje jej prevádzku podľa § 19 a môže písomne poveriť zriaďovacou listinou fyzickú osobu – podnikateľa alebo právnickú osobu vedením počítačovej databázy centrálneho registra hospodárskych zvierat,“.

1. V § 6 ods. 2 písm. h) prvom bode sa slovo „y)“ nahrádza slovom „z)“.
2. V § 6 ods. 2 písm. h) druhom bode sa slová „vzťahuje osobitný predpis31)“ nahrádzajú slovami „vzťahujú osobitné predpisy31)“.

Poznámka pod čiarou k odkazu 31 znie:

„31) Nariadenie (ES) č. 853/2004 v platnom znení.

Nariadenie (ES) č. 1069/2009 v platnom znení.“.

1. V § 6 ods. 2 sa písmeno h) dopĺňa tretím bodom, ktorý znie:

„3. v oblasti zdravia zvierat, identifikácie a registrácie zvierat a ochrany zvierat u vlastníkov zvierat, držiteľov zvierat, sprostredkovateľov, dovozcov, vývozcov, prevozcov, príjemcov, prepravcov, predávajúcich alebo iných fyzických osôb, fyzických osôb - podnikateľov alebo právnických osôb oprávnených disponovať so zvieratami.“.

1. V § 6 ods. 2 písmená i) a j) znejú:

„i) vydáva, pozastavuje a zrušuje rozhodnutie o schválení pre

* 1. hraničné inšpekčné stanice pri dovoze z tretích krajín,
  2. postupy vykonávané na zvieratách,
  3. zariadenie fyzických osôb - podnikateľov alebo zariadenie právnických osôb, ktoré vykonáva postupy na zvieratách, chová zvieratá alebo dodáva zvieratá na účely takého postupu,
  4. prevádzkareň na spracovanie živočíšnych vedľajších produktov,32a)
  5. dodávateľa priamo zásobujúceho produktmi živočíšneho pôvodu námorné lode vykonávajúce medzinárodnú prepravu,
  6. slobodné pásma a colné sklady,
  7. prevádzkareň pri vývoze do tretích krajín, ak to vyžadujú príslušné orgány tretích krajín podľa právnych predpisov danej krajiny,
  8. cirkus, ktorým sa rozumie putovná výstava alebo púťová atrakcia, ktorá zahŕňa najmenej jedno zviera,
  9. zariadenie, v ktorom sa držia zvieratá alebo chovajú zvieratá na účely zachovania druhov zvierat,
  10. zariadenie, v ktorom sa držia zvieratá alebo chovajú zvieratá na účely vystavovania zvierat a na vzdelávanie verejnosti,
  11. zariadenie, ktoré sa zaoberá základným výskumom, aplikovaným vedeckým výskumom, chová zvieratá alebo dodáva zvieratá na účely takého výskumu,
  12. povolenie výnimky podľa osobitného predpisu,32b)

j) vydáva, pozastavuje a zrušuje rozhodnutie o schválení pri obchode s inými členskými štátmi alebo pri vývoze do tretích krajín pre

* 1. kontrolné miesta pri preprave zvierat,
  2. inseminačné stanice,
  3. tímy na odber a prenos embryí ,“.

Poznámky pod čiarou k odkazom 32a a 32b znejú:

„32a) Čl. 24 ods. 1 písm. a) nariadenia (ES) č. 1069/2009 v platnom znení.

32b) § 5 ods. 2 nariadenia vlády Slovenskej republiky č. 313/2003 Z. z. o požiadavkách na zdravie zvierat pri premiestňovaní, obchode s členskými štátmi a dovoze zvierat, spermy, oocytov a embryí z tretích krajín v znení neskorších predpisov.“.

1. V § 6 ods. 2 písm. k) sa slová „ods. 2“ nahrádzajú slovami „ods. 3“.
2. V § 6 ods. 2 písmeno o) znie:

„o) vydáva a zrušuje certifikáty o dodržaní veterinárnych požiadaviek podľa [§ 3](https://www.slov-lex.sk/pravne-predpisy/SK/ZZ/2007/39/20170101#paragraf-3) po vykonaní hraničnej veterinárnej kontroly pri dovoze zvierat, násadových vajec, zárodočných produktov, produktov živočíšneho pôvodu, živočíšnych vedľajších produktov, vybraných produktov rastlinného pôvodu a krmív z tretích krajín, ktoré sprevádzajú dovezené zásielky zvierat, násadových vajec, zárodočných produktov, produktov živočíšneho pôvodu, živočíšnych vedľajších produktov, vybraných produktov rastlinného pôvodu[34)](https://www.slov-lex.sk/pravne-predpisy/SK/ZZ/2007/39/20170101#poznamky.poznamka-34) a krmív do miest určenia,“.

1. Poznámka pod čiarou k odkazu 37 znie:

„37) Vykonávacie nariadenie Komisie (EÚ) č. 577/2013 z 28. júna 2013 o vzorových identifikačných dokladoch na nekomerčné premiestňovanie psov, mačiek a fretiek, o zostavení zoznamov území a tretích krajín a požiadavkách na formát, grafickú úpravu a jazyky vo vyhláseniach potvrdzujúcich súlad s určitými podmienkami stanovenými v nariadení Európskeho parlamentu a Rady (EÚ) č. 576/2013 (Ú. v. EÚ L 178, 28.6.2013).“.

1. V § 6 ods. 2 písm. w) sa za slovo „prideľuje“ vkladajú slová „a odníma“.
2. V § 6 ods. 2 písm. aa) znie:

„aa) povoľuje a zrušuje povolenie výnimiek podľa osobitného predpisu,39)“.

1. V § 6 ods. 2 písm. ab) sa na konci pripájajú tieto slová „alebo živočíšne vedľajšie produkty,“.
2. V § 6 ods. 2 písm. al) sa za slovo „vydáva“ vkladajú slová „pozastavuje a zrušuje“.
3. V § 6 ods. 2 sa vypúšťa písmeno am).

Doterajšie písmená an) až av) sa označujú ako písmená am) až au).

1. V § 6 sa odsek 2 dopĺňa písmenami av) až bd), ktoré znejú:

„av) vydáva a zrušuje rozhodnutie o schválení na odchyt túlavých zvierat na obdobie piatich rokov pre fyzickú osobu - podnikateľa alebo právnickú osobu,

aw) vedie register odchytených túlavých zvierat,

ax) vedie zoznam prevádzkarní na prípravu medikovaných krmív,

ay) na základe rizika vydáva a zrušuje malým bitúnkom a prevádzkarňam vyrábajúcim mleté mäso a mäsové prípravky v malých množstvách výnimky z frekvencie bakteriologického odberu vzoriek,

az) vykonáva dokumentačnú kontrolu zabezpečenia systému osvedčovania úlovkov na dovoz a vývoz produktov rybolovu50d) a ukladá opatrenia podľa osobitného predpisu,50e)

ba) ustanovuje zdravotné požiadavky, vzory certifikátov alebo iných sprievodných dokladov pri obchode s členskými štátmi a pri dovoze, ak ide o zvieratá, násadové vajcia, zárodočné produkty, produkty živočíšneho pôvodu vrátane živočíšnych vedľajších produktov, krmív a vybraných produktov rastlinného pôvodu, na ktoré zdravotné požiadavky nie sú harmonizované,

bb) povoľuje dovoz a prevoz vzoriek na výskum a diagnostiku,50f)

bc) povoľuje a zrušuje povolenie výnimky zo zákazu podľa § 22 ods. 4 písm. c),

bd) vedie elektronický systém nahlasovania zásielok zvierat, násadových vajec, zárodočných produktov, živočíšnych vedľajších produktov a produktov živočíšneho pôvodu z iných členských štátov.“.

Poznámky pod čiarou k odkazom 50d až 50h znejú:

„50d) Čl. 12 až 22 nariadenia (ES) č. 1005/2008 v platnom znení.

50e) Nariadenie (ES) č. 1005/2008 v platnom znení.

50f) Čl. 27 nariadenia Komisie (EÚ) č. 142/2011 z 25. februára 2011, ktorým sa vykonáva nariadenie Európskeho parlamentu a Rady (ES) č. 1069/2009, ktorým sa ustanovujú zdravotné predpisy týkajúce sa živočíšnych vedľajších produktov a odvodených produktov neurčených na ľudskú spotrebu, a ktorým sa vykonáva smernica Rady 97/78/ES, pokiaľ ide o určité vzorky a predmety vyňaté spod povinnosti veterinárnych kontrol na hraniciach podľa danej smernice (Ú. v. EÚ L 54, 26.2.2011) v platnom znení.“.

1. V § 6 ods. 5 písm. f) sa vypúšťajú slová „podľa osobitného predpisu51)“.

Poznámka pod čiarou k odkazu 51 sa vypúšťa.

1. V § 8 ods. 3 písm. a) prvom bode sa slová „u) a v)“ nahrádzajú slovami „t) a u)“.
2. V § 8 ods. 3 písm. a) sa za slovo „lekárov“ vkladajú slová „a úradných veterinárnych asistentov53)“.

Poznámka pod čiarou k odkazu 53 znie:

„53) Čl. 2 ods. 1 písm. h) nariadenia (ES) č. 854/2004 v platnom znení.“.

1. V § 8 ods. 3 písm. b) sa na konci pripájajú tieto slová „a ods. 2“.
2. Poznámka pod čiarou k odkazu 69 znie:

„69) Čl. 24 ods. 1 písm. b) až j) nariadenia (ES) č. [1069/2009](http://eur-lex.europa.eu/LexUriServ/LexUriServ.do?uri=OJ:L:2009:300:0001:01:SK:HTML) v platnom znení.“.

1. V § 8 ods. 3 písm. j) sa za slovo „vydáva“ vkladajú slová „a zrušuje“.
2. V § 8 ods. 3 písm. k) sa vypúšťa slovo „hospodárskych“.
3. Poznámka pod čiarou k odkazu 72 znie:

„72) Čl. 16 písm. g) a čl. 18 nariadenia (ES) č. 1069/2009 v platnom znení.“.

1. V § 8 ods. 3 písm. u) sa za slovo „povoľuje“ vkladajú slová „a zrušuje povolenie na“.
2. V § 8 ods. 3 písm. z) tretí bod znie:

„3. vykonávanie činností súvisiacich so sprostredkovaním nákupu a predaja zvierat právnickými osobami a fyzickými osobami – podnikateľmi pri obchode a vývoze do tretích krajín,“.

1. V § 8 ods. 3 písm. z) piaty bod a šiesty bod znejú:

„5. rozrábkarne na odstraňovanie špecifikovaného rizikového materiálu, ktorý má pôvod v členskom štáte alebo v tretej krajine s kontrolovaným alebo neurčeným rizikom bovinnej spongiformnej encefalopatie (BSE), a ktorý sa týka kostí chrbtice u hovädzieho dobytka staršieho ako 30 mesiacov a rozrábkárne na odoberanie mäsa z hláv hovädzieho dobytka staršieho ako 12 mesiacov,

6. zariadenia na záchranu chránených živočíchov78aa).“.

Poznámka pod čiarou k odkazu 78aa znie:

„78aa) § 45 zákona č. 543/2002 Z. z. o ochrane prírody a krajiny v znení neskorších predpisov.“.

1. V § 8 ods. 3 písm. z) siedmom bode sa za slovo „zariadenia“ vkladajú slová „fyzických osôb,“.
2. V § 8 ods. 3 písm. z) deviatom bode sa na konci pripájajú tieto slová: „okrem zariadení na záchranu chránených živočíchov podľa šiesteho bodu.“.
3. V poznámke pod čiarou k odkazu 78a sa na konci pripájajú sa tieto slová „čl. 7 nariadenia (ES) č. 999/2001 v platnom znení.“.
4. Poznámka pod čiarou k odkazu 78c znie:

„78c) Čl. 19 ods. 1 písm. a), b, d) a f) nariadenia (ES) č. 1069/2009 v platnom znení.“.

1. V § 8 ods. 3 písmeno ah) znie:

„ah) vykonáva identifikačnú kontrolu a fyzickú kontrolu zabezpečenia systému osvedčovania úlovkov na dovoz a vývoz produktov rybolovu78e) a ukladá opatrenia podľa osobitného predpisu,78f)“.

1. V § 8 sa odsek 3 dopĺňa písmenami aj) až am), ktoré znejú:

„aj) povoľuje a zrušuje povolenie výnimky z povinnosti označovať vajcia podľa osobitného predpisu,78j)

ak) povoľuje zabíjanie farmovej zveri a hovädzieho dobytka chovaného pod šírym nebom strelnou zbraňou s voľným projektilom v mieste držby zvierat,

al) registruje a zrušuje registráciu chovu hospodárskych zvierat,

am) zabezpečuje konanie podľa § 29a ods. 6 a 7.“.

Poznámka pod čiarkou k odkazom 78j znie:

„78j) Príloha VII časť VI nariadenia Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013) v platnom znení.“.

1. V § 9 odsek 2 znie:

„(2) Ústav kontroly veterinárnych liečiv

a) schvaľuje prevádzkareň na prípravu a uvádzanie na trh medikovaných krmív,

b) ukladá opatrenia na odstránenie nedostatkov pri príprave medikovaných krmív,

c) ukladá pokuty za porušenie povinnosti pri príprave medikovaných krmív.“.

1. V § 10 ods. 11 písm. a) sa na konci pripájajú tieto slová „v odbore včelár, včelárka alebo“.
2. Do § 10 sa vkladá nový odsek 12, ktorý znie:

„(12) Odborný veterinárny lekár, ktorý vykonáva odborné veterinárne činnosti a služby podľa odseku 8 vo vlastných zariadeniach Ministerstva obrany Slovenskej republiky sa môže zúčastňovať špecializovaného postgraduálneho vzdelávania, ktoré zabezpečuje Inštitút vzdelávania veterinárnych lekárov.“.

Doterajšie odseky 12 až 15 sa označujú ako odseky 13 až 16.

1. V § 12 ods. 1 písm. g) sa za slová „podľa odseku 2 písm. h)“ vkladajú slová „a i),“.
2. V § 12 sa odsek 1 dopĺňa písmenom h), ktoré znie:

„h) na vyžiadanie orgánu štátnej správy na úseku ochrany ohrozených druhov voľne žijúcich živočíchov a voľne rastúcich rastlín reguláciou obchodu s nimi87a) poskytnúť údaje o existencii exemplárov podľa osobitného predpisu.87b)“.

Poznámky pod čiarou k odkazom 87a a 87b znejú:

„87a) § 14 zákona č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov.

87b) Nariadenie Rady (ES) č. 338/97 z 9. decembra 1996 o ochrane druhov voľne žijúcich živočíchov a rastlín reguláciou obchodu s nimi (Ú. v. ES L 61, 3.3.1997) v platnom znení.“.

1. V § 12 ods. 2 písmená a) a b) znejú:

„a) vstupovať pri výkone veterinárnej kontroly na pozemok, do stavby, do prevádzkarne, do zariadenia, do dopravného prostriedku a na iné miesta okrem obydlia, ktoré kontrolovaná osoba vlastní alebo používa alebo ktoré súvisia s účelom veterinárnej kontroly; úradný veterinárny lekár je oprávnený vstupovať do obydlia, len ak je obydlie používané na držanie zvierat, násadových vajec, zárodočných produktov, produktov živočíšneho pôvodu, živočíšnych vedľajších produktov, vybraných produktov rastlinného pôvodu, krmív, medikovaných krmív alebo veterinárnych liekov alebo na podnikanie alebo prevádzkovanie inej hospodárskej činnosti súvisiacej s držaním zvierat, násadových vajec, zárodočných produktov, produktov živočíšneho pôvodu, živočíšnych vedľajších produktov, vybraných produktov rastlinného pôvodu, krmív, medikovaných krmív, veterinárnych liekov alebo ak sa majú kontrolou odstrániť pochybnosti o tom, či je obydlie využívané na tento účel,

b) požadovať od kontrolovanej osoby, od jej zamestnancov alebo od osoby, ktorá v mene kontrolovanej osoby koná preukázanie totožnosti,“.

1. V § 12 ods. 2 písmene c) sa slová „fotografickú dokumentáciu“ nahrádzajú slovami „obrazové, zvukové alebo obrazovo-zvukové záznamy na dokumentáciu zistených nedostatkov; monitorovať dotknuté fyzické osoby je možné na účely dokumentácie zistených nedostatkov podľa predchádzajúcej vety, a to aj bez ich súhlasu,“.
2. V § 12 ods. 2 sa za písmeno h) vkladá nové písmeno i), ktoré znie:

„i) odoberať v potrebnom množstve a rozsahu vzorky na veterinárnu certifikáciu podľa § 36; za vzorky odobraté v rámci výkonu štátnej veterinárnej činnosti, ktoré sú úradnými vzorkami, sa neposkytuje náhrada.“.

Doterajšie písmeno i) sa označuje ako písmeno j).

1. V § 13 sa odsek 1 dopĺňa písmenami h) až k), ktoré znejú:

„h) zadať do centrálneho registra spoločenských zvierat údaje o identifikovanom psovi a jeho vlastníkovi do 24 hodín od identifikácie psa podľa § 19 ods. 3 alebo od oznámenia zmeny údajov, viesť o týchto údajoch vlastnú písomnú evidenciu a predložiť ju na požiadanie orgánu veterinárnej správy,

i) zadať údaje o každej vakcinácii a revakcinácii psa proti besnote do centrálneho registra spoločenských zvierat do 24 hodín od vakcinácie psa, viesť písomnú evidenciu o vakcinovaných psoch a predložiť ju na požiadanie orgánu veterinárnej správy,

j) nevykonať veterinárne úkony na psovi, ktorý nie je identifikovaný podľa § 19 ods. 9, okrem nevyhnutých prípadov v záujme ochrany zdravia psa alebo človeka,

k) na vyžiadanie orgánu štátnej správy na úseku ochrany ohrozených druhov voľne žijúcich živočíchov a voľne rastúcich rastlín reguláciou obchodu s nimi87a) poskytnúť údaje o existencii exemplárov podľa osobitného predpisu.87b)“.

1. V § 13 sa odsek 2 dopĺňa písmenom d), ktoré znie:

„d) si vyžiadať od vlastníka zvieraťa preukázanie jeho totožnosti preukazom totožnosti pri zadávaní údajov o vlastníkovi zvieraťa do centrálneho registra spoločenských zvierat.“.

1. V § 13 ods. 4 písmeno b) znie:

„b) zadať údaje do centrálneho registra spoločenských zvierat do 24 hodín od vydania pasu spoločenského zvieraťa alebo predloženia pasu spoločenského zvieraťa vydaného v inom členskom štáte a viesť písomnú evidenciu údajov v rozsahu pasu spoločenského zvieraťa podľa osobitného predpisu.89c)“.

Poznámka pod čiarou k odkazu č. 89c znie:

„89c) Čl. 21 ods. 1 písm. a) až d), písm. f) a písm. g) nariadenia (EÚ) č. 576/2013 .“.

1. Poznámka pod čiarou k odkazu č. 89 znie:

„89) Čl. 17 nariadenia Európskeho parlamentu a Rady (EÚ) č. 576/2013 v platnom znení.“.

1. V § 13 ods. 4 písm. c) sa na konci pripájajú tieto slová: „a predložiť ju na požiadanie orgánom veterinárnej správy“.
2. V § 13 ods. 4 písmeno d) znie:

„d) zaznamenať údaje v pase spoločenského zvieraťa podľa osobitného predpisu89a) a výsledok sérologického testu v pase spoločenského zvieraťa vykonaného laboratóriom schváleným podľa osobitného predpisu,89b)“.

Poznámky pod čiarou k odkazom 89a a 89b znejú:

„89a) Čl. 3 písm. f) nariadenia (EÚ) č. 576/2013.

89b) Rozhodnutie Rady z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (200/258/ES, Ú. v. ES L 79, 30.3.2000) v platnom znení, rozhodnutie Komisie z 9. augusta 2010, ktorým sa vykonáva rozhodnutie Rady 2010/258/ES, pokiaľ ide o skúšky odbornosti na účely zachovania povolení pre laboratória na vykonávanie sérologických skúšok určených na sledovanie efektívnosti vakcín proti besnote (Ú. v. EÚ, L 209, 10.8.2010).“.

1. V § 13 ods. 4 písmeno g) znie:

„g) bezodkladne zaslať výrobcovi pasov pas spoločenského zvieraťa, ktorému skončila platnosť alebo je zrušený.“.

1. § 13 sa dopĺňa odsekom 6, ktorý znie:

„(6) Ustanovenia § 13 ods. 4 písm. c) až e) sa vzťahujú aj na pas vydaný v inom členskom štáte.“.

1. V § 14 ods. 1 písm. g) sa vypúšťajú slová „v kŕmnom zariadení“.
2. V § 14 ods. 1 písm. i) sa slová „pôvodu a patogénov“ nahrádzajú slovami „pôvodu, patogénov a krmív“.
3. V § 14 ods. 2 písm. b) sa na konci pripájajú tieto slová: „alebo dočasné umiestnenie zvierat do náhradnej starostlivosti“.
4. V § 15 odseky 1 a 2 znejú:

„(1) Štátny veterinárny a potravinový ústav zriadený ministerstvom ako príspevková organizácia podľa osobitného predpisu26) vykonáva činnosti úradných veterinárnych laboratórií podľa tohto zákona.

(2) Generálneho riaditeľa štátneho veterinárneho a potravinového ústavu vymenúva a odvoláva ústredný riaditeľ štátnej veterinárnej a potravinovej správy podľa osobitného predpisu95) na návrh ministra. Generálny riaditeľ štátneho veterinárneho a potravinového ústavu je za výkon svojej funkcie v oblasti činnosti úradných veterinárnych laboratórií podľa odseku 3 písm. a) až c) a e) až g) zodpovedný ústrednému riaditeľovi štátnej veterinárnej a potravinovej správy.“.

1. V § 15 ods. 3 písmeno d) znie:

„d) môže poskytovať služby laboratórnej diagnostiky, vyšetrovania, analýz alebo skúšania vzoriek iných ako úradných; ak ide o prípad podľa osobitných predpisov[96)](https://www.slov-lex.sk/pravne-predpisy/SK/ZZ/2007/39/20170101#poznamky.poznamka-96) alebo ak ide o chorobu zvierat podľa § 17 ods. 1 písm. i), príloh č. 3 a 4 alebo ide o Aujeszkyho chorobu podľa prílohy č. 5 písm. b), úradné veterinárne laboratórium je povinné o tom bezodkladne informovať orgány veterinárnej správy.“.

Poznámka pod čiarou k odkazu 96 znie:

„96) Čl. 19 ods. 1 a 3 nariadenia (ES) č. 178/2002 v platnom znení.

Čl. 3 ods. 1 písm. d) nariadenia (ES) č. 882/2004 v platnom znení.“.

1. § 15 sa dopĺňa odsekom 6, ktorý znie:

„(6) Ak právnická osoba alebo fyzická osoba – podnikateľ vykonávajúca analýzu vzoriek zistí, že nastal prípad podľa osobitných predpisov[96)](https://www.slov-lex.sk/pravne-predpisy/SK/ZZ/2007/39/20170101#poznamky.poznamka-96) alebo ak ide o chorobu zvierat podľa § 17 ods. 1 písm. i), príloh č. 3 a 4 alebo ide o Aujeszkyho chorobu podľa prílohy č. 5 písm. b), je povinná o tom bezodkladne informovať orgány veterinárnej správy.“.

1. Za § 15 sa vkladá § 15a, ktorý vrátane nadpisu znie:

**„§ 15a**

**Inštitút vzdelávania veterinárnych lekárov**

Inštitút vzdelávania veterinárnych lekárov zriadený ministerstvom ako príspevková organizácia podľa osobitného predpisu26) organizuje a vykonáva najmä

1. vzdelávanie úradných veterinárnych lekárov a ostatných zamestnancov orgánov veterinárnej správy v oblasti pôsobnosti podľa tohto zákona a osobitných predpisov,98a)
2. školenia podľa osobitného predpisu,98b)
3. školenia osôb, ktoré manipulujú so zvieratami na účely ich využitia v postupe alebo ich chovajú alebo dodávajú na takéto účely,
4. školenia osôb zabezpečujúcich odchyt túlavých zvierat a ich umiestnenie do útulku pre zvieratá alebo karanténnej stanice.“.

Poznámky pod čiarou k odkazom 98a a 98b znejú:

„98a) Napríklad príloha I oddiel III kapitola IV nariadenia (ES) č. 854/2004 v platnom znení, čl. 6 nariadenia (ES) č. 882/2004 v platnom znení.

98b) Napríklad príloha III oddiel IV kapitola II nariadenia (ES) č. 853/2004 v platnom znení, nariadenie (ES) č.1/2005, čl. 7 ods. 2 nariadenia (ES) č.1099/2009.“.

1. V § 16 ods. 1 sa za slovo „zboru“ vkladá čiarka a slovo „obce“ a za slovo „ľudí,“ sa vkladajú slová „pri konaní podľa § 29a ods. 6“.
2. § 16 sa dopĺňa odsekom 11, ktorý znie:

„(11) Štátna veterinárna a potravinová správa poskytuje súčinnosť orgánu štátnej správy na úseku ochrany ohrozených druhov voľne žijúcich živočíchov a voľne rastúcich rastlín reguláciou obchodu s nimi87a) pri výkone štátneho dozoru podľa osobitného predpisu,99b)“.

Poznámka pod čiarou k odkazu 99b znie:

„99b) § 20 zákona č. 15/2005 Z. z. v znení neskorších predpisov.“.

1. V § 17 ods. 1 sa za písmeno b) vkladá nové písmeno c), ktoré znie:

„c) africký mor ošípaných (*Pestis suum africana*),“.

Doterajšie písmená c) až i) sa označujú ako písmená d) až j).

1. V § 17 sa odsek 1 dopĺňa písmenom k), ktoré znie:

„k) transmisívne spongiformné encefalopatie (TSE).“.

1. V § 17 sa za odsek 5 vkladá nový odsek 6, ktorý znie:

„(6) Odsek 5 sa nevzťahuje na kožušinové zvieratá, ktoré sa

a) narodili rodičovskému páru vakcinovanému proti besnote podľa odseku 5 a sú do veku deviatich mesiacov usmrtené na získavanie produktov živočíšneho pôvodu,

b) chovajú v chovnom zariadení spôsobom zamedzujúcim možnému nakazeniu zvierat besnotou prostredníctvom krmiva a priamemu alebo nepriamemu kontaktu s domácimi alebo voľne žijúcimi zvieratami.“.

Doterajší odsek 6 sa označuje ako odsek 7.

1. V § 17 ods. 7 sa na konci pripájajú tieto slová „a potvrdenie o tomto vyšetrení bezodkladne doručiť poranenému.“.
2. V § 19 ods. 1 druhá veta znie: „Počítačovú databázu pre centrálny register hospodárskych zvierat vedie fyzická osoba – podnikateľ alebo právnická osoba poverená ministerstvom podľa § 5 písm. j).“.
3. V § 19 odsek 3 prvá veta znie: „Spoločenské zviera,101) ktoré je predmetom premiestňovania musí byť identifikované a sprevádzané pasom spoločenského zvieraťa a jeho identifikačné údaje musia byť zaevidované v centrálnom registri spoločenských zvierat.“.

Poznámka pod čiarou k odkazu 101 znie:

„101) Príloha I časť A nariadenia (EÚ) č. 576/2013.“.

1. V § 19 odsek 4 znie:

„(4) Centrálny register spoločenských zvierat obsahuje:

a) individuálnu identifikáciu spoločenského zvieraťa,

b) počítačovú databázu pre centrálny register spoločenských zvierat,

c) pasy spoločenských zvierat.“.

1. V § 19 odsek 6 znie:

„(6) Osoba poverená ministerstvom, ak ide o údaje z centrálneho registra hospodárskych zvierat, alebo Komora veterinárnych lekárov Slovenskej republiky, ak ide o údaje z centrálneho registra spoločenských zvierat, vydá na žiadosť vlastníka alebo držiteľa zvierat výpis z príslušného registra, ktorý obsahuje údaje o zvieratách v ich vlastníctve alebo držbe.“.

1. V § 19 odsek 8 znie:

„Označiť zviera transpondérom môže len súkromný veterinárny lekár; koňovité zviera môže označiť aj ministerstvom poverená osoba.101b)“.

Poznámka pod čiarou k odkazu 101b znie:

„101b) čl. 18 ods. 3 vykonávacieho Nariadenia komisie (EÚ) 2015/262 zo 17. februára 2015, ktorým sa v zmysle smerníc Rady 90/427/EHS a 2009/156/ES stanovujú pravidlá týkajúce sa metód identifikácie zvierat čeľade koňovitých (nariadenie o pasoch pre kone) (Ú. v. EÚ L 59, 3.3.2015).“.

1. § 19 sa dopĺňa odsekom 9, ktorý znie:

„(9) Vlastník je povinný zabezpečiť trvalé označenie psa chovaného na území Slovenskej republiky transpondérom101a) pred prvou zmenou vlastníka, najneskôr však do 12 týždňov veku a uviesť identifikačné údaje psa a údaje o vlastníkovi v centrálnom registri spoločenských zvierat.“.

Poznámka pod čiarou k odkazu 101a znie:

„101a) Príloha č. 2 nariadenia (EÚ) č. 576/2013“.

1. Poznámka pod čiarou k odkazu 105 znie:

„105) Napríklad nariadenie vlády Slovenskej republiky č. 290/2003 Z. z., nariadenie vlády Slovenskej republiky č. 291/2003 Z. z., nariadenie vlády Slovenskej republiky č. 294/2003 Z. z., nariadenie vlády Slovenskej republiky č. 296/2003 Z. z., nariadenie vlády Slovenskej republiky č. 297/2003 Z. z., nariadenie vlády Slovenskej republiky č. 301/2003 Z. z. o princípoch ovplyvňujúcich organizáciu veterinárnych kontrol zvierat vstupujúcich na územie Slovenskej republiky z tretích krajín, nariadenie vlády Slovenskej republiky č. 303/2003 Z. z., ktorým sa ustanovujú veterinárne požiadavky uvádzania živočíchov akvakultúry a produktov akvakultúry na trh, nariadenie vlády Slovenskej republiky č. 313/2003 Z. z., nariadenie vlády Slovenskej republiky č. 505/2005 Z. z., ktorým sa ustanovujú pravidlá na zdravie zvierat pre dovoz živých kopytníkov na územie Európskych spoločenstiev a ich tranzit cez územie Európskych spoločenstiev, nariadenie (EÚ) č. 576/2013.“.

1. V § 21 odsek 2 znie:

„(2) Ak ide o zvieratá, násadové vajcia alebo zárodočné produkty, ktorých zdravotné požiadavky nie sú harmonizované, štátna veterinárna a potravinová správa ustanoví zdravotné požiadavky na dovoz, vzory certifikátov alebo iných sprievodných dokladov a zoznam tretích krajín, a ich častí, z ktorých je povolený dovoz a fyzických osôb - podnikateľov a právnických osôb, ktoré majú povolený dovoz.“.

1. § 22 vrátane nadpisu znie:

**„§ 22**

**Ochrana zvierat**

(1) Vlastník alebo držiteľ zvieraťa je povinný pri chove zvieraťa alebo držaní zvieraťa zabezpečiť jeho ochranu a pohodu, ktorou sa rozumie dosiahnutie takého vzťahu medzi prostredím a každým individuálnym zvieraťom, ktorý s ohľadom na druh zvieraťa, stupeň jeho vývoja, prispôsobenia sa a domestikácie zaručí jeho dobrý zdravotný stav, fyziologické a etologické potreby, dostatočnú voľnosť pohybu, sociálne vzťahy, rozvíjanie jeho daností a fyziologické prejavy správania, a to dodržiavaním požiadaviek na

a) kontrolu zvierat,

b) ustajnenie zvierat a na používané zariadenia,

c) kŕmenie, napájanie, podávanie liekov, veterinárnych liekov a veterinárnych prípravkov,6)

d) chov zvierat a vykonávanie zákrokov na nich,

e) vedenie záznamov,

f) prepravu zvierat,

g) vykonávanie postupov na zvieratách a na chov a dodávanie zvierat na vykonávanie postupov na nich,

h) ochranu zvierat v čase ich usmrcovania alebo zabíjania,

i) ochranu voľne žijúcich zvierat a nebezpečných zvierat chovaných v zajatí,

j) ochranu spoločenských zvierat.

(2) Zakazuje sa týranie zvieraťa, ktorým je každé konanie okrem odôvodneného zdravotného a schváleného postupového dôvodu, ktorým sa

* 1. spôsobí zvieraťu trvalé alebo dlhodobé poškodenie zdravia,
  2. usmrtí zviera bez primeraného dôvodu podľa odseku 5,
  3. bez použitia anestetík, ak je to potrebné, spôsobí zvieraťu trvalé alebo dlhodobé porušenie neobnoviteľných častí organizmu okrem sterilizácie samíc a kastrácie samcov, brúsenia zobákov a kastrácie kohútikov,105a) kupírovania časti chvosta psov v súlade s uznanými plemennými znakmi do veku 14 dní od narodenia a kupírovania časti chvosta malých prežúvavcov narodených na území Slovenskej republiky do veku osem dní, odrohovania mláďat domácich prežúvavcov do veku osem týždňov pri dodržaní podmienok zabraňujúcich rozširovaniu chorôb a okrem odstraňovania vlčieho pazúrika u psov, ktoré môže vykonávať len osoba podľa § 10 ods. 2,
  4. spôsobí zvieraťu trvalá alebo dlhodobá porucha správania,
  5. prekročia biologické schopnosti zvieraťa alebo sa zvieraťu spôsobí neprimeraná bolesť, poranenie alebo utrpenie,
  6. obmedzuje výživu a napájanie zvieraťa, čím poškodzuje jeho zdravotný stav,
  7. spôsobí zvieraťu zbytočné utrpenie alebo bolesť tým, že sa nevyliečiteľne choré, slabé alebo vyčerpané zviera, pre ktoré je ďalšie prežívanie spojené s trvalou bolesťou alebo utrpením, vydá na iný účel ako na neodkladné bezbolestné usmrtenie,
  8. spôsobí zvieraťu bolesť alebo utrpenie tým, že sa použije ako živá návnada,
  9. dopuje zviera alebo mu podá omamné látky a chemické látky poškodzujúce jeho zdravie alebo navodzujúce jeho nefyziologický stav, alebo sa mu podá potrava obsahujúca látky alebo predmety, ktoré mu spôsobujú bolesť, utrpenie alebo ho inak poškodzujú, okrem odôvodnených zdravotných a schválených postupových dôvodov,
  10. použitím podnetu, predmetu alebo pomôcky, ktoré vyvolávajú bolesť, spôsobujú klinicky zjavné poranenie alebo klinicky preukázateľné negatívne zmeny v činnosti nervovej sústavy alebo iných orgánových sústav zvieraťa,
  11. zasiahne do priebehu pôrodu spôsobom, ktorý zväčšuje bolesť alebo poškodzuje zdravie zvieraťa,
  12. štve zviera proti zvieraťu, cvičí alebo skúša zviera na inom živom zvierati okrem sokoliarskeho výcviku sokoliarskeho dravca na lov zveri a prípravy zvieraťa na jeho vypustenie do voľnej prírody, a používa živé zviera ako návnadu okrem schválených pokusných dôvodov; za štvanie, cvičenie a skúšanie zvieraťa na inom živom zvierati sa nepovažuje použitie poľovného psa alebo poľovne upotrebiteľného psa podľa osobitného predpisu,106) a použitie psa na pastierske účely,
  13. opustí zviera s úmyslom zbaviť sa ho; za opustenie sa nepovažuje vypustenie voľne žijúceho zvieraťa do jeho prirodzeného prostredia, ak to dovoľuje zdravotný stav zvieraťa a charakteristika prostredia,
  14. chová zviera v nevhodných podmienkach alebo tak, že si samé alebo navzájom spôsobujú utrpenie,
  15. použije elektrický prúd k obmedzeniu pohybu končatín alebo znehybnenia zvieraťa okrem použitia elektrického ohradníka alebo prístroja pre elektrické omračovanie a usmrcovanie zvierat,
  16. zbavujú ryby šupín alebo plutiev pri manipulácii so živými rybami alebo sa im vtláčajú oči do očníc,
  17. použije živé zviera na kŕmenie takého druhu zvieraťa, u ktorého z biologických dôvodov takýto spôsob výživy nie je nevyhnutný.

(3) Utýranie zvieraťa je privodenie smrti zvieraťa v dôsledku bolestivého alebo iného krutého, surového alebo trýznivého spôsobu konania spôsobeného človekom. Konanie podľa prvej vety sa považuje za utýranie aj keď ho zviera prežije, ale má za následok nevyhnutnosť eutanázie zvieraťa z dôvodu následkov utrpenia alebo usmrtenie zvieraťa spôsobom uvedeným v § 22 ods. 2.

(4) Ďalej sa zakazuje

* 1. použiť zviera ako cenu alebo prémiu v súťaži a pri výstave zvierat,
  2. použiť živé zviera v umeleckej produkcii alebo v reklame bez oznámenia regionálnej veterinárnej a potravinovej správe,
  3. použiť zviera uvedené v zozname ustanovenom všeobecne záväzným právnym predpisom vydaným ministerstvom na verejné vystúpenie a na jeho výcvik za účelom verejného vystúpenia; to neplatí pre použitie zvieraťa na vedecké účely alebo vzdelávacie účely podľa osobitného predpisu,106c) pre použitie sokoliarskeho dravca na sokoliarskom vystúpení a pre použitie zvieraťa na základe výnimky podľa odseku 7,
  4. propagovať týranie zvierat,
  5. vykonávať štátne veterinárne činnosť v rozpore s § 10 ods. 2 a 3,
  6. zabiť gravidné zviera okrem prípadu, v ktorom je na základe odborného posúdenia veterinárnym lekárom zrejmé, že je bezprostredne ohrozené zdravie matky alebo plodu a okrem prípadov podľa odseku 5 písm. a), d), e), g) a h).

(5) Primeraným dôvodom na usmrtenie zvieraťa je

* 1. prípad nutnej obrany a krajnej núdze,
  2. usmrtenie hospodárskeho zvieraťa využívaného na získavanie produktu živočíšneho pôvodu alebo živočíšnych vedľajších produktov,
  3. usmrtenie zvieraťa v schválenom postupe,
  4. bezbolestné usmrtenie zvieraťa z dôvodu jeho nevyliečiteľnej choroby, závažného alebo rozsiahleho poranenia alebo jeho veku, ak je jeho ďalšie prežívanie spojené s nepretržitou bolesťou alebo utrpením; bezbolestné usmrtenie zvieraťa po predchádzajúcom zbavení vedomia môže vykonať len veterinárny lekár okrem skončenia utrpenia zvieraťa v naliehavých prípadoch, ak nemožno rýchlo zabezpečiť pomoc veterinárneho lekára,
  5. usmrtenie zvieraťa pri eradikácii, kontrole, prevencii a diagnostike chorôb, deratizácii a dezinsekcii,
  6. usmrtenie nechceného zvieraťa, ak pre zviera nie je možné zabezpečiť náhradnú starostlivosť; neplatí pre služobné zviera a hospodárske zviera; usmrtenie nechceného zvieraťa môže vykonať len veterinárny lekár,
  7. ulovenie zvieraťa povoleným spôsobom,106)
  8. usmrtenie invázneho nepôvodného druhu zvieraťa106a) podľa osobitného predpisu.106b)

(6) Zákazy podľa odsekov 2 a 4 sa vzťahujú len na stavovce.

(7) Štátna veterinárna a potravinová správa môže povoliť výnimku zo zákazu podľa ods. 4 písm. c) najmä na účely tvorby audiovizuálneho diela alebo vysielania programovej služby, ak tým nebude ohrozené dodržanie ostatných požiadaviek na ochranu zvierat podľa tohto zákona alebo podľa osobitných predpisov. Výnimku z uvedeného zákazu nemožno povoliť na použitie zvieraťa v cirkuse alebo v obdobnom zariadení a nemožno ju povoliť, ak je zviera držané prevažne za účelom vystupovania alebo výcviku podľa odseku 4 písm. c). Povolenie výnimky možno vydať na dobu určitú alebo neurčitú alebo možno povolenie výnimky viazať na konkrétnu udalosť.

(8) Držiteľ zvieraťa je povinný zabezpečiť opatrenia na zabránenie úniku zvieraťa, jeho neplánovaného rozmnožovania alebo nežiaduceho rozmnožovania. Ak dôjde k úniku zvieraťa z farmového chovu, je držiteľ zvieraťa povinný túto skutočnosť bezodkladne oznámiť užívateľovi poľovného revíru, do ktorého zviera uniklo a orgánu štátnej správy poľovníctva a do 10 dní zabezpečiť jeho odchyt. Ak držiteľ zvieraťa odchyt nezabezpečí, zviera uniknuté z farmového chovu sa stáva zverou podľa osobitného predpisu.106)

(9) Ministerstvo a obce zriaďujú, prevádzkujú alebo sa podieľajú na prevádzke karanténnych staníc a útulkov pre zvieratá.

(10) Obec je povinná zabezpečiť odchyt túlavých zvierat na území obce a ich umiestnenie do karanténnej stanice alebo útulku pre zvieratá. Ak obec nie je schválenou osobou, je povinná uzavrieť zmluvu o odchyte túlavých zvierat so schválenou osobou.

(11) Obec je povinná prevziať túlavé zviera nájdené na území obce od nálezcu a umiestniť ho v karanténnej stanici alebo útulku pre zvieratá. Obec zabezpečuje starostlivosť o túlavé zviera od okamihu jeho prevzatia a po tom, ako nadobudne vlastníctvo k zvieraťu prevádza vlastníctvo zvieraťa na karanténnu stanicu alebo útulok pre zvieratá.106d)

(12) Ak nálezca odovzdá túlavé zviera priamo karanténnej stanici alebo útulku pre zvieratá, karanténna stanica alebo útulok pre zvieratá sú povinné o prevzatí zvieraťa upovedomiť obec, na území ktorej bolo zviera nájdené a zaregistrovať túlavé zviera do registra odchytených túlavých zvierat najneskôr nasledujúci deň po jeho prevzatí.

(13) Odchyt túlavých zvierat a ich umiestnenie do karanténnej stanice alebo útulku pre zvieratá môže vykonávať iba schválená osoba prostredníctvom odborne spôsobilej osoby vyškolenej podľa § 6 ods. 2 písm. a). Schválená osoba nahlási obci, na ktorej území bolo zviera odchytené bezodkladne po odchyte túlavého zvieraťa, zoznam odchytených túlavých zvierat a údaje o odchytených túlavých zvieratách. Ak schválená osoba neprevádzkuje vlastnú karanténnu stanicu alebo útulok pre zvieratá, je povinná uzavrieť s karanténnou stanicou alebo útulkom pre zvieratá zmluvu o úschove odchytených túlavých zvieratách.

(14) Schválená osoba je povinná zaregistrovať každé odchytené túlavé zviera do registra odchytených túlavých zvierat najneskôr do okamihu umiestnenia odchyteného túlavého zvieraťa do karanténnej stanice alebo útulku pre zvieratá. Karanténna stanica alebo útulok pre zvieratá je povinná bezodkladne potvrdiť prevzatie odchyteného túlavého zvieraťa od schválenej osoby a zadať aktuálne zmeny údajov o odchytenom túlavom zvierati do registra odchytených túlavých zvierat.

(15) Schválená osoba je povinná každoročne do 31. januára elektronicky nahlásiť regionálnej veterinárnej a potravinovej správe počet odchytených túlavých zvierat za predchádzajúci kalendárny rok.

(16) Karanténna stanica a útulok pre zvieratá sú povinné pri prevzatí zvieraťa overiť jeho identifikáciu. Ak zviera nie je individuálne označené, karanténna stanica alebo útulok pre zvieratá po jeho prijatí bezodkladne zabezpečí jeho označenie alebo opis so zreteľom na špecifiká každého druhu; ak ide o psa, mačku alebo fretku označí ho transpondérom. Ak veterinárny lekár rozhodne, že je potrebné zviera usmrtiť zo zdravotných dôvodov, nie je potrebné ho individuálne označiť.

(17) Ak sa vlastník odchyteného túlavého zvieraťa neprihlási o zviera do troch mesiacov odo dňa umiestnenia zvieraťa do karanténnej stanice alebo do útulku pre zvieratá, prechádza vlastníctvo zvieraťa na obec, na území ktorej bolo zviera nájdené.

(18) Ministerstvo zriaďuje a zabezpečuje prevádzku staníc pre zvieratá, ktoré podliehajú veterinárnym opatreniam a ktoré slúžia na umiestnenie zvierat podliehajúcich veterinárnym opatreniam nariadeným orgánom veterinárnej správy v súvislosti s ochranou zdravia zvierat, dobrými životnými podmienkami zvierat a veterinárnym opatreniam nariadeným pri obchode s členskými štátmi alebo tretími krajinami.

(19) V karanténnej stanici, útulku pre zvieratá a v stanici pre zvieratá podľa odseku 18 môže byť umiestnené aj zviera, ktoré bolo zaistené orgánmi činnými v trestnom konaní na účely trestného konania najmä v prípadoch týrania zvieraťa, zvieraťa, ktoré bolo predmetom nelegálneho obchodovania, zvieraťa, ktoré spôsobilo ujmu na živote, zdraví alebo majetku alebo zvieraťa zadržaného počas výkonu veterinárnej kontroly.

(20) O umiestnení zvieraťa v karanténnej stanici, v útulku pre zvieratá alebo v stanici pre zvieratá podľa odseku 18 rozhoduje veterinárny inšpektor pri kontrole na mieste podľa § 14 ods. 2.“.

Poznámky pod čiarou k odkazom 106 až 106d znejú:

„106) Zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov.

106a) Čl. 2 ods. 2 nariadenia Európskeho parlamentu a Rady (EÚ) č. 1143/2014 z 22. októbra 2014 o prevencii a manažmente introdukcie a šírenia inváznych nepôvodných druhov (Ú. v. EÚ L 317, 4.11.2014).

106b) Príloha vykonávacieho nariadenia Komisie (EÚ) 2016/1141 z 13. júla 2016, ktorým sa prijíma zoznam inváznych nepôvodných druhov vzbudzujúcich obavy Únie podľa nariadenia Európskeho parlamentu a Rady (EÚ) č. 1143/2014 v znení vykonávacieho nariadenia Komisie (EÚ) 2017/1263 z 12. júla 2017, ktorým sa aktualizuje zoznam inváznych nepôvodných druhov vzbudzujúcich obavy Únie prijatý vykonávacím nariadením (EÚ) 2016/1141 podľa nariadenia Európskeho parlamentu a Rady (EÚ) č. 1143/2014 (Ú. v. EÚ L 189, 14.7.2016), príloha č. 2 vyhlášky Ministerstva životného prostredia Slovenskej republiky č. 24/2003 Z. z., ktorou sa vykonáva zákon č. 543/2002 Z. z. o ochrane prírody a krajiny.

106c) Nariadenie vlády Slovenskej republiky č. 377/2012 Z. z..

106d) Zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov.“.

1. V § 23 ods. 1 úvodná veta znie: „Hovädzí dobytok, ošípané, ovce, kozy, farmovú zver a bežce možno zabíjať u chovateľa, len ak mäso a orgány z nich získané sú určené na súkromnú domácu spotrebu (domáca zabíjačka), ak“.
2. V § 23 ods. 1 písmeno d) znie:

„d) sú dodržané požiadavky na vyšetrenie na bovinnú spongiformnú encefalopatiu (BSE) podľa osobitného predpisu,100) ak ide o hovädzí dobytok a požiadavky na vyšetrenie na transmisívne spongiformné encefalopatie (TSE), ak ide o ovce a kozy,“.

1. V § 23 sa vypúšťa odsek 2.

Doterajší odsek 3 sa označuje ako odsek 2.

1. V nadpise § 25 a v § 25 ods. 1 sa za slová „vedľajších produktov“ vkladá čiarka a slovo „krmív“.
2. V § 25 odsek 2 znie:

„(2) Ak ide o produkty živočíšneho pôvodu, živočíšne vedľajšie produkty, vybrané produkty rastlinného pôvodu a krmivá, ktorých zdravotné požiadavky nie sú harmonizované, štátna veterinárna a potravinová správa ustanoví zdravotné požiadavky na dovoz, vzory certifikátov alebo iných sprievodných dokladov a zoznam tretích krajín, a ich častí, z ktorých povolený dovoz a fyzických osôb - podnikateľov a právnických osôb, ktoré majú povolený dovoz.“.

1. Poznámka pod čiarou k odkazu 115 znie:

„115) Čl. 21 nariadenia (ES) č. 1069/2009 v platnom znení.“

1. V § 29 ods. 6 písm. a) sa vypúšťajú slová „hlásiť výskyt a“.
2. V § 29 sa odsek 6 dopĺňa písmenom d), ktoré znie:

„d) elektronicky nahlásiť štátnej veterinárnej a potravinovej správe každoročne do 31. januára za predchádzajúci rok množstvo vyprodukovaných živočíšnych vedľajších produktov podľa kategórií,“.

1. V § 29 odsek 7 znie:

„(7) Správca komunikácie alebo užívateľ poľovného revíru podľa osobitného predpisu106) je povinný odstrániť telo zvieraťa usmrteného alebo uhynutého na komunikácii.“.

Poznámka pod čiarou k odkazu 112 sa vypúšťa.

1. V § 29 ods. 8 úvodnej vete sa slová „spracovateľský závod“ nahrádzajú slovami „schválené zariadenie112a)“.

Poznámka pod čiarou k odkazu 112a znie:

„112a) Čl. 24 ods. 1 písm. a) až j) nariadenia (ES) č. 1069/2009 v platnom znení.“.

1. V § 29 sa odsek 8 dopĺňa písmenom d), ktoré znie:

„d) elektronicky nahlásiť štátnej veterinárnej a potravinovej správe každoročne do 31. januára za predchádzajúci kalendárny rok množstvo spracovaných a prepravených živočíšnych vedľajších produktov podľa kategórií.“.

1. V § 29 ods. 9 sa slová „spracovateľskému závodu alebo technickému zariadeniu na spracovanie živočíšnych vedľajších produktov“ nahrádzajú slovami „schválenému zariadeniu112a)“.
2. V § 29 ods. 10 sa slová „spracovateľský závod“ nahrádzajú slovami „schválené zariadenie112a)“.
3. Za § 29 sa vkladá § 29a, ktorý znie:

„**§ 29a**

(1) Ten, kto zistí umiestnenie živočíšnych vedľajších produktov na nehnuteľnosti, ktoré je v rozpore s § 29 (ďalej len „nezákonné umiestnenie“), môže túto skutočnosť oznámiť regionálnej veterinárnej a potravinovej správe alebo obci, na ktorej území sa táto nehnuteľnosť nachádza.

(2) Vlastník, nájomca alebo správca nehnuteľnosti je povinný bezodkladne po zistení nezákonného umiestnenia oznámiť túto skutočnosť orgánom uvedeným v odseku 1.

(3) O oznámení podľa odsekov 1 a 2 sa orgány uvedené v odseku 1 navzájom informujú najneskôr do 48 hodín odo dňa oznámenia.

(4) Ak z oznámenia podľa odsekov 1 a 2 vyplýva, že ide o nezákonné umiestnenie vo vodnom toku, na pobrežnom pozemku, v inundačnom území alebo poľovnom revíri, je orgán, ktorý oznámenie podľa odsekov 1 alebo 2 prijal, povinný bezodkladne o uvedenej skutočnosti informovať orgán štátnej vodnej správy alebo užívateľa poľovného revíru.

(5) Regionálna veterinárna a potravinová správa na základe oznámenia vlastníka, nájomcu alebo správcu nehnuteľnosti, na ktorej došlo k nezákonnému umiestneniu, z vlastného podnetu alebo podnetu iného orgánu štátnej správy bezodkladne vykoná obhliadku nezákonného umiestnenia, vykoná potrebné záznamy na dokumentáciu nezákonného umiestnenia a zabezpečí odstránenie živočíšnych vedľajších produktov.

(6) Regionálna veterinárna a potravinová správa po odstránení živočíšnych vedľajších produktov začne konanie o určenie zodpovednej osoby za nezákonné umiestnenie, v ktorom zisťuje osobu zodpovednú za nezákonné umiestnenie.

(7) Ak sa v konaní podľa odseku 6 určí osoba zodpovedná za nezákonné umiestnenie je povinná uhradiť regionálnej veterinárnej a potravinovej správe vynaložené náklady na odstránenie živočíšnych vedľajších produktov.

1. V § 30 ods. 1 sa za slovo „trh,“ vkladá slovo „skladovaní,“.
2. V § 30 sa za odsek 4 vkladá nový odsek 5, ktorý znie:

„(5) Regionálna veterinárna a potravinová správa vykonáva kontrolu sprievodných certifikátov medikovaných krmív116) a evidencie, skladovania a používania medikovaných krmív v chovoch zvierat.“.

Doterajšie odseky 5 až 7 sa označujú ako odseky 6 až 8.

1. § 31 vrátane nadpisu znie:

„**§ 31**

**Všeobecné požiadavky na používanie krmív**

Osoba, ktorá zabezpečuje kŕmenie zvierat je povinná používať na kŕmenie zvierat krmivá, ktoré spĺňajú požiadavky podľa osobitného predpisu.117)“.

1. V § 32 ods. 2 písm. b) sa za slová „vedľajších produktov“ vkladajú slová „a krmív,“.
2. V § 32 ods. 5 sa za slová „vedľajších produktov“ vkladá čiarka a slovo „krmív“.
3. V § 32 ods. 8 sa za slová „vedľajších produktov“ vkladajú slová „a krmív“, slová „cez územie“ sa nahrádzajú slovami „na území“ a slovo „prevozu“ sa nahrádza slovom „prepravy“.
4. V § 33 odsek 3 znie:

„(3) Príjemca v mieste určenia zásielky produktu živočíšneho pôvodu z iného členského štátu je povinný najneskôr 24 hodín po prijatí zásielky nahlásiť regionálnej veterinárnej a potravinovej správe do elektronického systému podľa § 6 ods. 2 písm. bd) miesto určenia zásielky, krajinu pôvodu produktu živočíšneho pôvodu, druh a množstvo každého druhu produktu živočíšneho pôvodu, druh obalu alebo druh baliaceho materiálu, označenie identifikujúce produkt živočíšneho pôvodu a splniť povinnosti a dodržať požiadavky podľa osobitného predpisu.119)“.

1. V § 33 ods. 7 sa slová „cez územie“ nahrádzajú slovami „na území“ a slovo „prevozu“ sa nahrádza slovom „prepravy“.
2. Nadpis § 35 znie:

„Veterinárna kontrola pri dovoze a prevoze zvierat, násadových vajec, zárodočných produktov a produktov živočíšneho pôvodu vrátane živočíšnych vedľajších produktov, vybraných produktov rastlinného pôvodu a krmív pochádzajúcich z tretích krajín“.

1. V § 35 odsek 1 znie:

„(1) Zvieratá, násadové vajcia, zárodočné produkty a produkty živočíšneho pôvodu vrátane živočíšnych vedľajších produktov, vybraných produktov rastlinného pôvodu a krmív, ktoré sú predmetom dovozu, podliehajú veterinárnej kontrole, ktorá sa vykonáva na hraničných inšpekčných staniciach. Tejto kontrole podliehajú aj zvieratá, násadové vajcia, zárodočné produkty a produkty živočíšneho pôvodu vrátane živočíšnych vedľajších produktov pochádzajúce z tretej krajiny pri prevoze do inej tretej krajiny cez územie Slovenskej republiky.“.

1. V § 35 ods. 2 až 4 sa za slová „vedľajších produktov“ vkladá čiarka a slovo „krmív“.
2. V § 35 ods. 5 úvodnej vete sa vypúšťajú slová „zvierat, násadových vajec, zárodočných produktov a produktov živočíšneho pôvodu“.
3. V § 35 ods. 5 písm. a) druhom bode sa za slová „živočíšneho pôvodu“ vkladajú slová „vrátane vedľajších živočíšnych produktov, vybraných produktov rastlinného pôvodu a krmív“.
4. V § 35 ods. 5 písm. b) druhý bod znie:

„2. či zvieratá, násadové vajcia, zárodočné produkty a produkty živočíšneho pôvodu vrátane živočíšnych vedľajších produktov, vybraných produktov rastlinného pôvodu a krmív zodpovedajú údajom poskytnutým orgánu veterinárnej správy a či sú zvieratá a násadové vajcia zdravé a živočíšne produkty vrátane živočíšnych vedľajších produktov, vybraných produktov rastlinného pôvodu a krmív zdravotne bezpečné.“.

1. V § 35 ods. 6 úvodná veta písmena b) a prvý bod znejú:

„b) ak ide o produkty živočíšneho pôvodu vrátane živočíšnych vedľajších produktov,

* + 1. spätný dovoz zásielky pochádzajúcej z členského štátu, ktorá je zamietnutá treťou krajinou, a spôsob ďalšieho nakladania so zásielkou.“.

1. V § 35 sa odsek 6 dopĺňa písmenom e), ktoré znie:

„e) ak ide o krmivá, opatrenia na zabránenie šíreniu infekčných chorôb alebo nákazlivých chorôb a opatrenia na ochranu zdravia zvierat.“.

1. V § 35 ods. 7 sa za slová „živočíšneho pôvodu“ vkladajú slová „vrátane živočíšnych vedľajších produktov, vybraných produktov rastlinného pôvodu a krmív“.
2. V § 35 ods. 8 sa za slovo „bode“ vkladajú slová „a písm. d) a e)“.
3. V nadpise § 36 sa za slovo „vajec“ vkladá čiarka a slovo „krmív“.
4. V § 36 ods. 1 sa za slová „živočíšnych vedľajších produktov“ vkladá čiarka a slovo „krmív“.
5. V nadpise § 37 sa slová „pôvodu alebo živočíšnymi vedľajšími produktmi“ nahrádzajú slovami „pôvodu, živočíšnymi vedľajšími produktmi alebo krmivami“.
6. V § 37 ods. 1 písm. a) sa slová „u) a v)“ nahrádzajú slovami „t) a u)“ a slová „zabíjanie hovädzieho dobytka alebo ošípaných na súkromné domáce použitie,“ sa nahrádzajú slovami „zabíjanie hovädzieho dobytka, ošípaných, oviec, kôz, farmovej zveri a bežcov na súkromnú domácu spotrebu,“.
7. § 37 ods. 1 písm. b) tretí a štvrtý bod znejú:

„3. umožniť vstupovať pri výkone veterinárnej kontroly na pozemok, do stavby, do prevádzkarne, do zariadenia, do dopravného prostriedku a na iné miesta okrem obydlia, ktoré kontrolovaná osoba vlastní alebo používa alebo ktoré súvisia s účelom veterinárnej kontroly, a umožniť vstupovať pri výkone veterinárnej kontroly do obydlia, len ak je obydlie používané na držanie zvierat, násadových vajec, zárodočných produktov, produktov živočíšneho pôvodu, živočíšnych vedľajších produktov, vybraných produktov rastlinného pôvodu, krmív, medikovaných krmív alebo veterinárnych liekov alebo na podnikanie alebo prevádzkovanie inej hospodárskej činnosti súvisiacej s držaním zvierat, násadových vajec, zárodočných produktov, produktov živočíšneho pôvodu, živočíšnych vedľajších produktov, vybraných produktov rastlinného pôvodu, krmív, medikovaných krmív, veterinárnych liekov alebo ak sa majú kontrolou odstrániť pochybnosti o tom, či je obydlie využívané na tento účel,

4. na vyzvanie preukázať svoju totožnosť,“.

1. V § 37 sa odsek 1 dopĺňa písmenami d) a e), ktoré znejú:

„d) ohlásiť regionálnej veterinárnej a potravinovej správe podujatie na predvádzanie a vystavovanie zvierat verejnosti,

e) nahlásiť štátnej veterinárnej a potravinovej správe počet rituálne zabitých zvierat podľa druhov zvierat v termíne do 31. januára za predchádzajúci kalendárny rok.“.

1. V § 37 ods. 2 písm. a) prvý bod sa za slovo „zvieraťa“ vkladajú slová „s podozrením na tieto choroby“.
2. V § 37 ods. 2 písm. b) tretí a štvrtý bod znejú:

„3. zabezpečiť na svoje náklady identifikáciu a registráciu spoločenských zvierat,101) ktoré sú predmetom premiestňovania a psov podľa § 19 ods. 9 tohto zákona,

4. pri zmene vlastníka psa najneskôr do 21 dní odo dňa zmeny vlastníka psa nahlásiť údaje o novom vlastníkovi psa do centrálneho registra spoločenských zvierat prostredníctvom súkromného veterinárneho lekára; údaje je povinný nahlásiť pôvodný vlastník,“.

1. V § 37 ods. 2 sa písmeno b) dopĺňa piatym až ôsmym bodom, ktoré znejú:

„5. nahlásiť úhyn registrovaného psa do 21 dní do centrálneho registra spoločenských zvierat prostredníctvom súkromného veterinárneho lekára,

6. zabezpečiť vlastnú identifikáciu, a to identifikačným číslom organizácie, ak ide o právnickú osobu alebo fyzickú osobu – podnikateľa, a rodným číslom, ak ide o fyzickú osobu

7. zaslať hlásenie zmien v chove hospodárskych zvierat do centrálneho registra hospodárskych zvierat,

8. zaslať doklad o premiestnení hospodárskeho zvieraťa potvrdený držiteľom chovu, z ktorého sa zviera premiestnilo, a držiteľom chovu, do ktorého sa zviera premiestnilo, do centrálneho registra hospodárskych zvierat; za zaslanie dokladu o premiestnení zodpovedá držiteľ chovu, z ktorého sa zviera premiestnilo, a držiteľ chovu, do ktorého sa zviera premiestnilo.“.

1. V § 37 ods. 2 písm. e) druhý bod znie:

„2. strpieť obmedzenie alebo zákaz premiestňovania zvieraťa, uvádzanie zvieraťa na trh, zhabanie zvieraťa, dočasné umiestnenie zvieraťa do náhradnej starostlivosti alebo usmrtenie zvieraťa v súvislosti s opatreniami potrebnými na ochranu zvierat,“.

1. V § 37 ods. 3 úvodnej vete sa za slová „vedľajšími produktmi“ vkladá čiarka a slovo „krmivami“.
2. V § 37 ods. 4 sa za slová „vedľajších produktov“ vkladá čiarka a slovo „krmív“.
3. § 37 sa dopĺňa odsekom 10, ktorý znie:

„(10) Fyzická osoba - podnikateľ alebo právnická osoba, ktorá vyváža zvieratá, násadové vajcia alebo produkty živočíšneho pôvodu, je povinná písomne alebo elektronicky oznámiť plánovaný vývoz regionálnej veterinárnej a potravinovej správe najmenej tri pracovné dni vopred.“.

1. § 37a sa dopĺňa odsekom 6, ktorý znie:

„(6) Povinnosť absolvovať vzdelávací program a vykonať záverečnú skúšku sa nevzťahuje na osoby s dosiahnutou vedeckou hodnosťou doktor vied.“.

1. V § 39 odsek 1 znie:

„(1) Fyzická osoba, fyzická osoba - podnikateľ alebo právnická osoba, ktorá vykonáva činnosti podľa odseku 6 je povinná pred začatím činnosti požiadať príslušný orgán veterinárnej správy o schválenie prevádzkarne alebo zariadenia alebo o povolenie prevádzkarne, zariadenia alebo činnosti.“.

1. V § 39 odsek 2 sa za slovom „žiadosti“ vypúšťajú slová „fyzickej osoby – podnikateľa alebo právnickej“.
2. V § 39 ods. 3 písmeno a) sa na konci pripájajú tieto slová:

„a meno, priezvisko, adresu trvalého pobytu a rodné číslo, ak ide o fyzickú osobu,“.

1. V § 39 odsek 6 znie:

„(6) Odseky 1 až 5 sa primerane vzťahujú aj na

* 1. hraničnú inšpekčnú stanicu,
  2. karanténnu stanicu a útulok pre zvieratá,
  3. kontrolné miesto pri preprave zvierat,
  4. trh so zvieratami a zberné stredisko zvierat,
  5. inseminačnú stanicu a tím na odber embryí a prenos embryí,
  6. miesto alebo zariadenie na čistenie a dezinfekciu dopravného prostriedku určeného na prepravu zvierat alebo produktov živočíšneho pôvodu,
  7. sprostredkovanie nákupu a predaja zvieraťa,
  8. prevádzkareň na získavanie násadových vajec, jednodňových kurčiat, chovnej hydiny a úžitkovej hydiny,
  9. prepravcu zvierat,
  10. dopravný prostriedok na prepravu zvierat nad osem hodín,
  11. zariadenie určené na vykonávanie postupov na zvieratách, chovné zariadenie zvierat určených na postupy, dodávateľské zariadenie zvierat určených na postupy a zariadenia uvedené v § 8 ods. 3 písm. z) siedmom bode,
  12. postupy na zvieratách,
  13. stredisko na zhromažďovanie zvierat,
  14. zberné stredisko a garbiareň,
  15. chovné zariadenie na chov alebo držanie nebezpečných zvierat,
  16. vykonávanie činnosti na odchyt túlavých zvierat,
  17. krmivárske zariadenie na zapracovanie živočíšnych bielkovín,
  18. zariadenie na odstraňovanie živočíšnych vedľajších produktov,
  19. sklad krmív živočíšneho pôvodu,
  20. prevádzkareň určenú na chov nosníc druhu kura domáca (*Gallus gallus*) produkujúcich vajcia na ľudskú spotrebu,
  21. usmrcovanie zvieraťa rituálnym spôsobom a iným spôsobom, ako to ustanovuje osobitný predpis,52)
  22. cirkus a zariadenie podľa § 6 ods. 2 písm. i) bodov 8 až 11 a
  23. zariadenie na záchranu chránených živočíchov.78aa)“.

1. V § 39 ods. 11 sa slová „uvedeného v odseku 11“ nahrádzajú slovami „podľa odseku 12“.
2. V § 39 ods. 13 sa slová „písm. s)" nahrádzajú slovami „písm. z)“.
3. V § 39a ods. 3 sa za slovo „registráciu“ vkladajú sa slová „a po splnení požiadaviek podľa osobitných predpisov110a)“.
4. § 39a sa dopĺňa odsekom 4, ktorý znie:

„(4) Na zrušenie registrácie sa primerane vzťahuje § 42 ods. 1, 2, 4 a 5.“.

1. V § 39b ods. 3 sa slová „ods. 13 a 20“ nahrádzajú slovami „ods. 11, ods. 12 písm. a) prvý bod a ods. 13 a 19“.
2. § 39c vrátane nadpisu znie:

„**39c**

**Pozastavenie a zrušenie schválenia a povolenia**

(1) Odvolanie proti rozhodnutiu o pozastavení schválenia alebo povolenia alebo zrušení schválenia alebo povolenia prevádzkarne alebo prevádzkovateľa, ktorý nakladá so živočíšnymi vedľajšími produktmi, nemá odkladný účinok.

(2) Po nadobudnutí právoplatnosti rozhodnutia o zrušení schválenia alebo povolenia prevádzkarne alebo prevádzkovateľa, ktorý nakladá so živočíšnymi vedľajšími produktmi, odníme štátna veterinárna a potravinová správa prevádzkarni alebo prevádzkovateľovi pridelené úradné číslo a vymaže ho zo zoznamu vedeného podľa § 39 ods. 12.

(3) Na pozastavenie a zrušenie schválenia alebo povolenia sa primerane vzťahujú § 42 ods. 1, 2 a 4 a § 43 ods. 4 a 5.“.

1. Za § 39c sa vkladá § 39d, ktorý vrátane nadpisu znie:

„**§ 39d**

**Schvaľovanie prevádzkarní na prípravu a uvádzanie na trh medikovaných krmív**

1. Prevádzkovateľ môže pripravovať a uvádzať na trh medikované krmivá len v prevádzkarni na prípravu medikovaných krmív, ktorú schválil ústav kontroly veterinárnych liečiv.
2. Žiadosť o schválenie prevádzkarne na prípravu medikovaných krmív podľa odseku 1 podáva prevádzkovateľ ústavu kontroly veterinárnych liečiv. Žiadosť obsahuje
3. obchodné meno, identifikačné číslo a miesto podnikania prevádzkovateľa, ak ide o fyzickú osobu - podnikateľa, alebo názov, sídlo a identifikačné číslo prevádzkovateľa, ak ide o právnickú osobu,
4. adresu prevádzkarne na prípravu medikovaných krmív, o ktorej schválenie prevádzkovateľ žiada,
5. druh a rozsah činnosti vykonávanej v prevádzkarni na prípravu medikovaných krmív,
6. meno, priezvisko a adresu trvalého pobytu osoby zodpovednej za prípravu a uvádzanie medikovaného krmiva na trh v prevádzkarni na prípravu medikovaných krmív,
7. doklady potvrdzujúce splnenie požiadaviek podľa osobitného predpisu,116)
8. súhlas obecného zastupiteľstva obce, v ktorej sa nachádza prevádzkareň.
9. Prílohou k žiadosti podľa odseku 2 je úradne osvedčená kópia rozhodnutia o schválení prevádzkarne na prípravu medikovaných krmív podľa osobitného predpisu.12)
10. Ústav kontroly veterinárnych liečiv na základe kontroly prevádzkarne na prípravu medikovaných krmív rozhodne o podmienečnom schválení prevádzkarne na prípravu medikovaných krmív najviac na tri mesiace, ak prevádzkareň na prípravu medikovaných krmív spĺňa požiadavky podľa osobitného predpisu,126c) inak žiadosť podľa odseku 2 zamietne; ústav kontroly veterinárnych liečiv oznámi vydanie rozhodnutia štátnej veterinárnej a potravinovej správe o podmienečnom schválení prevádzkarne na prípravu medikovaných krmív.
11. Ústav kontroly veterinárnych liečiv do troch mesiacov odo dňa podmienečného schválenia prevádzkarne na prípravu medikovaných krmív podľa odseku 4 vykoná v prevádzkarni na prípravu medikovaných krmív kontrolu plnenia požiadaviek podľa osobitného predpisu.126d)
12. Ak ústav kontroly veterinárnych liečiv na základe kontroly podľa odseku 5 zistí, že prevádzkareň na prípravu medikovaných krmív spĺňa požiadavky podľa osobitného predpisu,126d) rozhodne o schválení prevádzkarne na prípravu medikovaných krmív bez časového obmedzenia; ústav kontroly veterinárnych liečiv oznámi vydanie rozhodnutia štátnej veterinárnej a potravinovej správe.
13. Proti rozhodnutiu o podmienečnom schválení prevádzkarne na prípravu medikovaných krmív podľa odseku 4 a proti rozhodnutiu o schválení prevádzkarne na prípravu medikovaných krmív podľa odseku 6 sa nemožno odvolať.
14. Štátna veterinárna a potravinová správa pridelí do troch dní odo dňa oznámenia ústavu kontroly veterinárnych liečiv podľa odseku 4 zapíše prevádzkareň na prípravu medikovaných krmív do zoznamu prevádzkarní na prípravu medikovaných krmív, pridelí prevádzkarni na prípravu medikovaných krmív úradné číslo a písomne oznámi prevádzkovateľovi úradné číslo.
15. Prevádzkovateľ, ktorému bolo vydané rozhodnutie o podmienečnom schválení prevádzkarne na prípravu medikovaných krmív podľa odseku 4 alebo rozhodnutie o schválení prevádzkarne na prípravu medikovaných krmív podľa odseku 6 je povinný ústavu kontroly veterinárnych liečiv oznámiť zmenu údajov podľa odseku 2 písm. a) a c) až e) do 30 dní odo dňa, kedy k zmene došlo.
16. Ústav kontroly veterinárnych liečiv rozhoduje o pozastavení a zrušení rozhodnutia o schválení prevádzkarne na prípravu medikovaných krmív podľa odseku 6; na pozastavenie a zrušenie rozhodnutia sa primerane vzťahuje § 42.

Poznámky pod čiarou k odkazom 126c a 126d znejú:

„126c) § 4 ods. 1 nariadenia vlády Slovenskej republiky č. 41/2004 Z. z..

126d) § 4 ods. 2 a 4 nariadenia vlády Slovenskej republiky č. 41/2004 Z. z..“.

1. V § 40 ods. 3 písm. e) druhom bode sa slová "písm. u)“ nahrádzajú slovami „písm. t)“.
2. V § 40 ods. 3 sa písmeno e) dopĺňa tretím bodom, ktorý znie:

„3. rozrábanie mäsa, výrobu mletého mäsa, mäsových prípravkov, výrobu mäsových výrobkov, škvarených živočíšnych tukov a oškvarkov, ak ich dodávajú priamo konečnému spotrebiteľovi,“.

1. V § 40 sa odsek 3 dopĺňa písmenom h), ktoré znie:

„h) výrobcov mlieka alebo mliečnych výrobkov zo surového mlieka alebo tepelne ošetreného mlieka s technologickým zariadením na pasterizáciu pochádzajúceho zo zvierat z vlastného chovu v množstve podľa osobitného predpisu,131a) ktoré dodávajú priamo konečnému spotrebiteľovi.“.

Poznámka pod čiarou k odkazu 131a znie:

„131a) § 9 písm. a) prvý bod nariadenia vlády Slovenskej republiky č. 360/2011 Z. z., ktorým sa ustanovujú hygienické požiadavky na priamy predaj a dodávanie malého množstva prvotných produktov rastlinného a živočíšneho pôvodu a dodávanie mlieka a mliečnych výrobkov konečnému spotrebiteľovi a iným maloobchodným prevádzkarňam.“.

1. Za § 40 sa vkladá § 40a, ktorý vrátane nadpisu znie:

„**§ 40a**

**Registrácia chovov hospodárskych zvierat**

(1) Vlastník, držiteľ alebo iná osoba oprávnená disponovať s hospodárskymi zvieratami je povinná pred začatím chovu hospodárskych zvierat požiadať miestne regionálnu veterinárnu a potravinovú správu o registráciu chovu hospodárskych zvierat.

(2) Žiadosť podľa odseku 1 obsahuje

* 1. meno, priezvisko, adresu trvalého pobytu a rodné číslo, ak ide o fyzickú osobu, obchodné meno, miesto podnikania a identifikačné číslo, ak ide o fyzickú osobu – podnikateľa, a obchodné meno, sídlo a identifikačné číslo, ak ide o právnickú osobu,

1. adresu chovu alebo adresu miesta vykonávania činnosti,
2. druh a rozsah vykonávanej činnosti,
3. meno, priezvisko a adresu trvalého pobytu osoby zodpovednej za chov hospodárskych zvierat,
4. doklad preukazujúci oprávnenie užívať pozemok, na ktorom má byť zriadený chov hospodárskych zvierat, a oprávnenie užívať stavbu na chov hospodárskych zvierat,
5. vyplnené tlačivo na registráciu chovu hospodárskych zvierat.

(3) Regionálna veterinárna a potravinová správa zaeviduje žiadosť o registráciu chovu hospodárskych zvierat.

(4) Ak regionálna veterinárna a potravinová správa kontrolou na mieste preverí všetky skutočnosti uvedené v žiadosti o registráciu a zistí, že chov spĺňa všetky priestorové, technické, materiálne, personálne a ostatné veterinárne požiadavky podľa § 3, potvrdí tlačivo na registráciu chovu hospodárskych zvierat s uvedením dátumu potvrdenia najneskôr 30 dní odo dňa doručenia žiadosti o registráciu chovu hospodárskych zvierat. Držiteľ hospodárskych zvierat zasiela potvrdené tlačivo do centrálneho registra hospodárskych zvierat, ktorá držiteľovi pridelí jedinečné registračné číslo chovu podľa typu chovu.

(5) Regionálna veterinárna a potravinová správa vedie vo svojej územnej pôsobnosti aktuálny zoznam registrovaných chovov hospodárskych zvierat; formu zoznamu určuje štátna veterinárna a potravinová správa.

(6) Regionálna veterinárna a potravinová správa oznamuje obci registráciu nového chovu hospodárskych zvierat.

(7) Držiteľ registrovaného chovu hospodárskych zvierat je povinný bezodkladne oznámiť regionálnej veterinárnej a potravinovej správe každú zmenu v činnosti chovu vrátane uzavretia chovu, prerušenia a ukončenia chovu.

(8) Ak regionálna veterinárna a potravinová správa zistí, že držiteľ alebo osoba oprávnená disponovať so zvieratami nedodržiava veterinárne požiadavky podľa § 3 a nevykonala uložené opatrenia na odstránenie nedostatkov, uloží opatrenie, ktorým pozastaví chov hospodárskych zvierat, kým nebudú nedostatky preukázateľne odstránené a zároveň určí lehotu na odstránenie.

(9) Ak držiteľ alebo osoba oprávnená disponovať so zvieratami v určenej lehote nedostatky neodstráni, regionálna veterinárna a potravinová správa vydá rozhodnutie o zrušení registrácie chovu hospodárskych zvierat.

(10) Odvolanie proti rozhodnutiu regionálnej veterinárnej a potravinovej správy o zrušení registrácie chovu hospodárskych zvierat nemá odkladný účinok.“.

1. Poznámky pod čiarou k odkazom 132 a 133 znejú:

„132) Čl. 4 ods. 1 písm. a) nariadenia (ES) č. 853/2004 v platnom znení.

133) Čl. 4 ods. 2 nariadenia (ES) č. 853/2004 v platnom znení.“.

1. V § 41 ods. 2 sa na konci pripája táto veta: „Pri schvaľovaní bitúnkov podľa odseku 5 písm. a) regionálna veterinárna a potravinová správa posudzuje ich usporiadanie, stavbu a vybavenie z hľadiska požiadaviek na ochranu zvierat pri usmrcovaní.134b)".

Poznámka pod čiarou k odkazu 134b znie:

„134b) Čl. 14 ods. 1 a príloha II nariadenia (ES) č. 1099/2009.".

1. V § 41 ods. 4 sa na konci druhej vety pripájajú slová „a ak ide o bitúnky, aj požiadaviek na ochranu zvierat.134c)“.

Poznámky pod čiarou k odkazom 128 a 134c znejú:

„128) Nariadenie (ES) č. 852/2004 v platnom znení,

Nariadenie (ES) č. 853/2004 v platnom znení.“.

134c) Nariadenie (ES) č. 1099/2009.“.

1. V § 41 ods. 5 úvodnej vete sa vypúšťajú slová „a osobitných predpisov126)“.
2. V § 41 ods. 5 sa vypúšťa písmeno t).

Doterajšie písmená u) a v) sa označujú ako písmená t) a u).

1. V § 41 odseky 7 a 8 znejú:

„(7) Regionálna veterinárna a potravinová správa vydá rozhodnutie, ktorým schváli prevádzkareň, ak

a) prevádzkovateľ potravinárskeho podniku pri osobitnej kontrole na schválenie podľa odsekov 2 a 4 preukáže, že prevádzkareň spĺňa všetky hygienické požiadavky podľa osobitných predpisov128) a iné požiadavky potravinového práva,9)

b) prevádzkovateľ bitúnku preukáže, že bitúnok spĺňa požiadavky na usporiadanie, stavbu a vybavenie podľa osobitného predpisu,134a)

(8) Regionálna veterinárna a potravinová správa môže vydať rozhodnutie o podmienečnom schválení prevádzkarne najviac na tri mesiace, ak

a) prevádzkareň na základe výsledkov osobitnej kontroly podľa odseku 4 spĺňa všetky hygienické požiadavky na infraštruktúru, vybavenie a zariadenia, ale nespĺňa ostatné hygienické požiadavky podľa odseku 7 písm. a) alebo tie ešte nemôže nová prevádzkareň vykonávať a zaviesť,

b) bitúnok podľa odseku 5 písm. a) spĺňa všetky požiadavky na usporiadanie, stavbu a vybavenie na ochranu zvierat pri usmrcovaní.134a)“.

1. V § 41 ods. 12 písmeno a) znie:

„a) schválenie prevádzkarne alebo jej časti na činnosť podľa odsekov 3 a 4, ak pri

1. osobitnej kontrole na schválenie v prevádzkarni zistí, že nie sú splnené hygienické požiadavky na infraštruktúru, vybavenie a zariadenie podľa odseku 8 písm. a),

2. posudzovaní bitúnku zistí, že nie sú splnené požiadavky na usporiadanie, stavbu a vybavenie podľa osobitného predpisu,134a) ak ide o nové bitúnky alebo o akékoľvek nové usporiadanie, stavbu alebo vybavenie bitúnku, ktoré sa začalo používať po 1. januári 2013,“.

1. V § 41 ods. 12 písm. b) sa za slovami „požiadaviek podľa odseku 10“ vkladajú slová „alebo ak nezačne vykonávať činnosť, na výkon ktorej je schválený,“.
2. V § 41 sa odsek 12 dopĺňa písmenami c) a d), ktoré znejú:

„c) schválenie prevádzkarne, ak prevádzkovateľ nepožiada o predĺženie podmienečného schválenia podľa odseku 8 alebo ak nepožiada o schválenie prevádzkarne pred uplynutím podmienečného schválenia podľa odseku 10,

d) opätovné schválenie prevádzkarne, ak ide o prevádzkareň, ktorá už je podmienečne schválená podľa odseku 8 a nezaviedla hygienické požiadavky podľa osobitných predpisov128) alebo jej bola predĺžená platnosť podmienečného schválenia podľa odseku 10 a nepreukázala splnenie ostatných hygienických požiadaviek.“.

1. V § 41 ods. 13 sa vypúšťa slovo „posudzovaných“.
2. V § 41 sa vypúšťa odsek 19.

Doterajší odsek 20 sa označuje ako odsek 19.

1. § 41 sa dopĺňa odsekmi 20 až 23, ktoré znejú:

„(20) Naliehavé zabitie zvierat podľa osobitného predpisu143a) môže uskutočniť len spôsobilá osoba143b) metódami podľa osobitného predpisu143c) na základe odporúčaní veterinárneho lekára.

(21) Zabíjať farmovú zver a hovädzí dobytok chovaný pod šírym nebom možno len strelnou zbraňou s voľným projektilom v mieste držby zvierat na základe povolenia regionálnej veterinárnej a potravinovej správy.

(22) Regionálna veterinárna a potravinová správa vydá povolenie podľa odseku 21 na základe žiadosti na obdobie najviac jedného roka s uvedením počtu zvierat určených na zabitie, ak

a) je preukázané, že vzhľadom na spôsob chovu a povahu zvierat by preprava živých zvierat na bitúnok ohrozovala zdravie alebo život ľudí manipulujúcich so zvieratami alebo by hrozilo narušenie pohody prepravovaných zvierat do takej miery, že by významne poškodilo zdravie prepravovaných zvierat,

b) žiadateľ predložil pracovné postupy, ktoré zaručujú dodržiavanie hygienických požiadaviek podľa osobitného predpisu42) a požiadaviek na ochranu zvierat počas usmrcovania.143c)

(23) Osoba, ktorej je vydané povolenie podľa odseku 21, je povinná nahlásiť zabíjanie zvierat regionálnej veterinárnej a potravinovej správe najneskôr jeden pracovný deň vopred.“.

Poznámky pod čiarou k odkazom 143a až 143c znejú:

„143a) Príloha III oddiel 1 kapitola VI nariadenia (ES) č. 853/2004 v platnom znení.

143b) Čl. 7 ods. 1 nariadenia Rady (ES) č. 1099/2009 v platnom znení.

143c) Nariadenie Rady (ES) č. 1099/2009 v platnom znení.“.

1. V § 42 odsek 1 sa za slová „zistí, že“ vkladajú slová „fyzická osoba,“.
2. V § 42 odsek 2 znie:

„(2) Ak fyzická osoba, fyzická osoba – podnikateľ alebo právnická osoba v určenej lehote nedostatky neodstráni alebo ak prestane vykonávať činnosť, na ktorú bolo vydané rozhodnutie o schválení alebo povolení, orgán veterinárnej správy zruší rozhodnutím schválenie alebo povolenie.“.

1. V § 43 ods. 5 sa číslica „24“ nahrádza číslicou „12“.
2. V § 44 sa odsek 1 dopĺňa písmenom e), ktoré znie:

„e) výrobu, spracúvanie alebo skladovanie potravín živočíšneho pôvodu okrem maloobchodných prevádzkarní pri poskytovaní stravovacích služieb.“.

1. V § 47 ods. 1 písmeno a) znie:

„a) vlastníci, držitelia alebo osoby oprávnené disponovať so zvieratami, násadovými vajcami, zárodočnými produktmi, produktmi živočíšneho pôvodu vrátane živočíšnych vedľajších produktov a krmív za veterinárnu kontrolu v mieste pôvodu pri obchode vykonávanú podľa § 32 ods. 2 až 6 a § 33 a pri ich premiestňovaní,“.

1. V § 47 ods. 1 písmeno c) znie:

„c) dovozcovia alebo osoby zodpovedné za zásielku zvierat, násadových vajec, zárodočných produktov, produktov živočíšneho pôvodu vrátane živočíšnych vedľajších produktov podľa § 21 a § 25 za veterinárnu kontrolu a inšpekcie pri dovoze podľa § 35 na hraničnej inšpekčnej stanici,“.

1. V § 47 ods. 1 písmeno e) znie:

„e) vlastník a držiteľ zvierat alebo osoba oprávnená disponovať so zvieratami, násadovými vajcami, zárodočnými produktmi, produktmi živočíšneho pôvodu vrátane živočíšnych vedľajších produktov za veterinárnu kontrolu v mieste pôvodu pri vývoze a pri ich premiestňovaní do tretích krajín.“.

1. V § 47 odsek 5 znie:

„(5) Výdavky na opatrenia pri nedodržaní veterinárnych požiadaviek podľa [§ 6 ods. 2 písm. g)](https://www.slov-lex.sk/pravne-predpisy/SK/ZZ/2007/39/20170101#paragraf-6.odsek-2.pismeno-g) a az) a [odseku 5 písm. i)](https://www.slov-lex.sk/pravne-predpisy/SK/ZZ/2007/39/20170101#paragraf-6.odsek-5.pismeno-i), [§ 8 ods. 3 písm. d), e)](https://www.slov-lex.sk/pravne-predpisy/SK/ZZ/2007/39/20170101#paragraf-8.odsek-3.pismeno-d), ah) a ai), [§ 14 ods. 2 písm. c)](https://www.slov-lex.sk/pravne-predpisy/SK/ZZ/2007/39/20170101#paragraf-14.odsek-2.pismeno-c) a [e)](https://www.slov-lex.sk/pravne-predpisy/SK/ZZ/2007/39/20170101#paragraf-14.odsek-2.pismeno-e) a podľa § 32 ods. 5, [§ 34](https://www.slov-lex.sk/pravne-predpisy/SK/ZZ/2007/39/20170101#paragraf-34), [§ 35 ods. 9](https://www.slov-lex.sk/pravne-predpisy/SK/ZZ/2007/39/20170101#paragraf-35.odsek-9) a § 36 ods. 7 uhrádza orgánu veterinárnej správy prevádzkovateľ zodpovedný za nedodržanie veterinárnych požiadaviek.“.

1. V § 48 ods. 1 písmeno a) znie:

„a) neoznámi nezákonné umiestnenie podľa § 29a ods. 2.“.

1. V § 48 ods. 1 písmeno d) znie:

„d) nezašle hlásenie zmien v chove alebo doklad o premiestení hospodárskeho zvieraťa do centrálneho registra hospodárskych zvierat,“.

1. § 48 ods. 1 sa dopĺňa písmenom g), ktoré znie:

„g) neumožní úradnému veterinárnemu lekárovi pri výkone veterinárnej kontroly vstup podľa § 37 ods. 1 písm. b) tretí bod.“.

1. V § 48 sa za odsek 1 vkladá nový odsek 2, ktorý znie:

„(2) Orgán veterinárnej správy uloží fyzickej osobe pokutu od 100 eur do 400 eur, ak

* 1. nezabezpečí na svoje náklady identifikáciu hospodárskych zvierat,
  2. neohlási identifikačné údaje prevádzkovateľovi centrálneho registra hospodárskych zvierat,
  3. nevedie register chovu hospodárskych zvierat podľa § 19 ods. 2 písm. d)
  4. neohlási začatie, prerušenie alebo skončenie svojej činnosti orgánu veterinárnej správy,
  5. chová hospodárske zvieratá bez predchádzajúcej registrácie chovu.“.

Doterajšie odseky 2 až 10 sa označujú ako odseky 3 až 11.

1. V § 48 ods. 3 písmeno d) znie:

„d) nestrpí obmedzenie alebo poruší zákaz premiestňovania zvierat, alebo uvádzania zvierat na trh alebo zhabanie, dočasné umiestnenie do náhradnej starostlivosti alebo usmrtenie zvierat v súvislosti s opatreniami potrebnými na ochranu zvierat,“.

1. V § 48 ods. 3 písm. j) sa slová „registráciu spoločenských zvierat, pre ktoré bol vydaný pas spoločenského zvieraťa“ nahrádzajú slovami „registráciu spoločenských zvierat,101) ktoré sú predmetom premiestňovania a psov podľa § 19 ods. 9 tohto zákona“.

1. V § 48 ods. 3 písmeno m) znie:

„m) nenahlási regionálnej veterinárnej a potravinovej správe do elektronického systému podľa § 6 ods. 2 písm. bd) najneskôr 24 hodín po prijatí zásielky produktov živočíšneho pôvodu miesto určenia zásielky, krajinu pôvodu produktov živočíšneho pôvodu, druh a množstvo každého druhu produktov živočíšneho pôvodu, druh obalu alebo druh baliaceho materiálu a označenie identifikujúce produkty živočíšneho pôvodu.“.

1. V § 48 ods. 3 písmeno p) znie:

„p) poruší zákaz podľa § 22 ods. 2 a 4,“.

1. V § 48 sa odsek 3 dopĺňa písmenami t) až v), ktoré znejú:

„t) nezabezpečí na svoje náklady identifikáciu a registráciu spoločenského zvieraťa,101) ktoré je predmetom premiestňovania alebo psa podľa § 19 ods. 9 alebo pri zmene vlastníka psa nenahlási údaje o novom vlastníkovi do centrálneho registra spoločenských zvierat prostredníctvom súkromného veterinárneho lekára najneskôr do 21 dní odo dňa zmeny vlastníka zvieraťa alebo nenahlási úhyn registrovaného psa najneskôr do 21 dní odo dňa úhynu psa do centrálneho registra spoločenských zvierat prostredníctvom súkromného veterinárneho lekára,

u) použije na kŕmenie zvierat krmivo, ktoré nespĺňa požiadavky podľa osobitného predpisu,117)

v) usmrtí zviera bez povolenia rituálnym spôsobom alebo iným spôsobom, ako ustanovuje osobitný predpis.52)“.

1. V § 48 ods. 4 písm. c) sa na konci pripájajú tieto slová „alebo bezodkladne nedoručí potvrdenie o tomto vyšetrení poškodenému,“.
2. V § 48 ods. 4 písmeno h) znie:

„h) opustí zviera s úmyslom zbaviť sa ho alebo nezabezpečí opatrenia na zabránenie úniku zvieraťa alebo jeho neplánovaného rozmnožovania alebo nežiaduceho rozmnožovania.“.

1. V § 48 ods. 4 písmeno m) znie:

„m) neohlási zabíjanie zvierat určených na súkromnú domácu spotrebu chovateľa podľa § 23 ods. 1 písm. a) alebo neohlási zabíjanie farmovej zveri a hovädzieho dobytka chovaného pod šírym nebom strelnou zbraňou s voľným projektilom v mieste držby zvierat najmenej jeden pracovný deň vopred,“.

1. V § 48 odsek 7 znie:

„(7) Orgán veterinárnej správy môže opatrením nariadiť obmedzenie chovu hospodárskych zvierat alebo zákaz chovu hospodárskych zvierat alebo činnosť schválenú podľa tohto zákona až na päť rokov tomu, kto opakovane neplní veterinárne požiadavky podľa § 3.“.

1. V § 48 ods. 9 druhá veta znie:

„V rozkaznom konaní možno uložiť za priestupok podľa odseku 1 pokutu do 250 eur a za priestupok podľa odsekov 2 až 4 pokutu do 650 eur.“.

1. § 49 ods. 1 písm. c) znie:

„c) potrebnú súčinnosť, najmä neumožní vstupovať na pozemok, do stavby, do prevádzkarne, do zariadenia, do dopravného prostriedku a na iné miesta okrem obydlia, ktoré kontrolovaná osoba vlastní alebo používa alebo ktoré súvisia s účelom veterinárnej kontroly, alebo neumožní vstupovať do obydlia, ak je obydlie používané na držanie zvierat, násadových vajec, zárodočných produktov, produktov živočíšneho pôvodu, živočíšnych vedľajších produktov, vybraných produktov rastlinného pôvodu, krmív, medikovaných krmív alebo veterinárnych liekov alebo na podnikanie alebo prevádzkovanie inej hospodárskej činnosti súvisiacej s držaním zvierat, násadových vajec, zárodočných produktov, produktov živočíšneho pôvodu, živočíšnych vedľajších produktov, vybraných produktov rastlinného pôvodu, krmív, medikovaných krmív, veterinárnych liekov alebo ak sa majú kontrolou odstrániť pochybnosti o tom, či je obydlie používané na tento účel,“.

1. § 49 ods. 1 sa dopĺňa písmenom e), ktoré znie:

„e) potrebnú súčinnosť, najmä na výzvu nepreukáže svoju totožnosť.“.

1. V § 50 ods. 1 písm. a) sa na konci pripájajú tieto slová: „alebo chová hospodárske zvieratá bez predchádzajúcej registrácie chovu“.
2. V § 50 ods. 1 písm. b) sa slová „u) a v)“ nahrádzajú slovami „t) a u)“.
3. V § 50 ods. 1 písm. e) znie:

„e) chová hospodárske zvieratá bez predchádzajúcej registrácie chovu,“.

1. V § 50 ods. 1 písmeno j) znie:

„j) nepredloží na požiadanie orgánu veterinárnej správy certifikáty alebo doklady, ktoré sa týkajú zvierat, zárodočných produktov, násadových vajec, živočíšnych vedľajších produktov, produktov živočíšneho pôvodu, vybraných produktov rastlinného pôvodu alebo krmív,“.

1. V § 50 ods. 1 písmeno y) znie:

„y) nenahlási regionálnej veterinárnej a potravinovej správe do elektronického systému podľa § 6 ods. 2 písm. bd) najneskôr 24 hodín po prijatí zásielky produktu živočíšneho pôvodu miesto určenia zásielky, krajinu pôvodu produktu živočíšneho pôvodu, druh a množstvo každého druhu produktu živočíšneho pôvodu, druh obalu alebo druh baliaceho materiálu a označenie identifikujúce produkt živočíšneho pôvodu.“.

1. V § 50 sa odsek 1 dopĺňa písmenami af) až ax), ktoré znejú:

„af) nezabezpečí na svoje náklady identifikáciu a registráciu psa alebo identifikáciu a registráciu spoločenského zvieraťa,101) ktoré je predmetom premiestňovania alebo psa podľa § 19 ods. 9 tohto zákona,

ag) pôvodný vlastník zvieraťa nenahlási pri zmene vlastníka zvieraťa údaje o novom vlastníkovi zvieraťa do centrálneho registra spoločenských zvierat prostredníctvom súkromného veterinárneho lekára najneskôr do 21 dní odo dňa zmeny vlastníka alebo nenahlási úhyn registrovaného psa najneskôr do 21 dní odo dňa úhynu psa do centrálneho registra spoločenských zvierat prostredníctvom súkromného veterinárneho lekára,

ah) použije na kŕmenie zvieraťa krmivo, ktoré nespĺňa požiadavky osobitného predpisu,117)

ai) usmrtí bez povolenia zviera rituálnym spôsobom alebo iným spôsobom podľa osobitného predpisu,52)

aj) neoznámi hraničnej inšpekčnej stanici, do ktorej sa majú zvieratá pri dovoze z tretích krajín predviesť, jeden pracovný deň vopred počet, druh a približný čas príchodu zvierat,

ak) neplní ako fyzická osoba - podnikateľ alebo právnická osoba vykonávajúca analýzu vzoriek povinnosť podľa § 15 ods. 6,

al) neohlási orgánu veterinárnej správy podujatie na predvádzanie zvierat alebo vystavovanie verejnosti,

am) nenahlási štátnej veterinárnej a potravinovej správe počet rituálne zabitých zvierat podľa druhov,

an) neoznámi elektronicky regionálnej veterinárnej a potravinovej správe najmenej tri pracovné dni vopred plánovaný vývoz zvierat, násadových vajec alebo produktov živočíšneho pôvodu,

ao) nezašle hlásenie zmien v chove alebo doklad o premiestení hospodárskych zvierat do centrálneho registra hospodárskych zvierat,

ap) nepožiada regionálnu veterinárnu a potravinovú správu o registráciu chovného zariadenia, ak ide o chov hospodárskych zvierat,

ar) neplní povinnosti podľa § 22 ods. 10 až 16,

as) neohlási zabíjanie farmovej zveri a hovädzieho dobytka chovaného pod šírym nebom strelnou zbraňou s voľným projektilom v mieste držby zvierat,

at) neoznámi nezákonné umiestnenie podľa § 29a ods. 2,

au) nezabezpečí na svoje náklady identifikáciu hospodárskych zvierat,

av) neohlási identifikačné údaje prevádzkovateľovi centrálneho registra hospodárskych zvierat,

aw) nevedie register chovu hospodárskych zvierat podľa § 19 ods. 2 písm. d),

ax) nezašle hlásenie zmien v chove alebo doklad o premiestení hospodárskeho zvieraťa do centrálneho registra hospodárskych zvierat.“.

1. § 50 ods. 2 písm. a) znie:

„a) neposkytne orgánu veterinárnej správy potrebnú súčinnosť tým, že neumožní výkon veterinárnej kontroly, vyšetrenia alebo inšpekcie zvierat, násadových vajec, zárodočných produktov, živočíšnych vedľajších produktov, produktov živočíšneho pôvodu a vybraných produktov rastlinného pôvodu, krmív a medikovaných krmív a liekov alebo neumožní úradnému veterinárnemu lekárovi pri výkone veterinárnej kontroly vstup podľa § 37 ods. 1 písm. b) tretí bod,“.

1. V § 50 ods. 2 písmeno e) znie:

„e) nestrpí obmedzenie alebo zákaz premiestňovania zvierat, alebo ich uvádzania na trh alebo zhabanie, dočasné umiestnenie do náhradnej starostlivosti alebo usmrtenie zvierat v súvislosti s opatreniami potrebnými na ochranu zvierat,“.

1. V § 50 ods. 2 písmeno l) znie:

„l) poruší zákaz podľa § 22 ods. 2 a 4,“.

1. V § 50 ods. 3 sa vypúšťa písmeno i).

Doterajšie písmená j) až ah) sa označujú ako písmená i) až ag).

1. V § 50 ods. 3 písmeno p) znie:

„p) opustí zviera s úmyslom zbaviť sa ho alebo nezabezpečí opatrenia na zabránenie úniku zvieraťa, jeho neplánovaného rozmnožovania alebo nežiaduceho rozmnožovania.“.

1. V § 50 ods. 4 písm. a) sa na konci pripájajú tieto slová: „alebo bezodkladne nedoručí potvrdenie o tomto vyšetrení poškodenému,“.
2. V § 51 odsek 3 znie:

„(3) Orgán veterinárnej správy môže opatrením nariadiť obmedzenie chovu hospodárskych zvierat alebo zakázať chov hospodárskych zvierat alebo činnosť schválenú podľa tohto zákona až na päť rokov tomu, kto opakovane neplní veterinárne požiadavky podľa § 3.“.

1. V § 52 sa odsek 1 dopĺňa písmenami t) až v), ktoré znejú:

„t) stanovenie veterinárnych požiadaviek pri dovoze,

u) registráciu podľa § 40 a § 40a,

v) povolenie a zrušenie povolenia výnimky podľa § 8 ods. 3 písm. aj).“.

1. Doterajší text § 53 sa označuje ako odsek 1.
2. 53 odsek 1 a písmeno b) znie:

„b) ochrane spoločenských zvierat, požiadavkách na odchyt túlavých zvierat a požiadavkách na karanténne stanice a útulky pre zvieratá,“.

1. Doterajší text § 53 sa označuje ako odsek 1 a dopĺňa sa písmenami h) až i), ktoré znejú:

„h) podmienkach zabíjania farmovej zveri a hovädzieho dobytka chovaného pod šírym nebom strelnou zbraňou s voľným projektilom v mieste držby zvieraťa,

i) podmienkach verejného vystúpenia zvierat podľa § 22 ods. 4 písm. c).“.

1. § 53 sa dopĺňa odsekom 2, ktorý znie:

„(2) Obec môže ustanoviť všeobecne záväzným nariadením podrobnosti o územných podmienkach pre chov a držanie zvierat v obci.“.

1. V § 54 odsek 13 znie:

„(13) Na vedenie centrálneho registra spoločenských zvierat podľa § 19 ods. 3 a ods. 9 a na vedenie písomnej evidencie podľa § 13 ods. 1 písm. h), poskytuje dotknutá fyzická osoba158) orgánom veterinárnej správy a súkromnému veterinárnemu lekárovi tieto osobné údaje:

1. meno a priezvisko,
2. miesto trvalého pobytu,
3. rodné číslo,
4. adresa držby zvieraťa a
5. telefónne číslo.“.
6. Slová "mor hydiny" vo všetkých tvaroch sa v celom texte zákona nahrádzajú slovami „vtáčia chrípka“ v príslušnom tvare.
7. Slová „slobodný sklad“ vo všetkých tvaroch sa v celom texte zákona vypúšťajú.
8. Slová „Európske spoločenstvo“ vo všetkých tvaroch sa v celom texte zákona nahrádzajú slovami „Európska únia“.
9. Za § 54f sa vkladá § 54g, ktorý vrátane nadpisu znie

„**§ 54g**

**Prechodné ustanovenia k úpravám účinným od 1. septembra 2018**

1. Konania začaté pred 1. septembrom 2018 sa dokončia podľa doterajších predpisov.
2. Vlastník psa narodeného do 31. augusta 2018 je povinný zabezpečiť označenie psa podľa § 19 ods. 9 najneskôr do 31. augusta 2019; to sa nevzťahuje na psa narodeného do 31. augusta 2018, ktorý sa uvádza na trh, prevádza do vlastníctva alebo držby inej osoby, umiestňuje sa do karanténnej stanice alebo útulku pre zvieratá.
3. Vlastník alebo držiteľ zvieraťa chovaného vo farmovom chove pred 31. augustom 2018 je povinný zabezpečiť označenie a identifikáciu zvieraťa do 30. novembra 2018.
4. Chov hospodárskych zvierat registrovaný podľa doterajších predpisov sa považuje za chov registrovaný podľa tohto zákona.
5. § 41 ods. 2 druhá veta, ods. 7 písm. b) a ods. 12 písm. a) druhý bod sa nevzťahujú na bitúnky, ktoré boli uvedené do prevádzky pred 1. januárom 2013 a v ktorých sa po 1. januári 2013 nevykonali žiadne zmeny podmienok usporiadania, stavby alebo vybavenia podľa osobitného predpisu.134a)“.

**Čl. II**

Zákon č. 40/1964 Zb. Občiansky zákonník v znení zákona č. 58/1969 Zb., zákona č. 131/1982 Zb., zákona č. 94/1988 Zb., zákona č. 188/1988 Zb., zákona č. 87/1990 Zb., zákona č. 105/1990 Zb., zákona č. 116/1990 Zb., zákona č. 87/1991 Zb., zákona č. 509/1991 Zb., zákona č. 264/1992 Zb., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 249/1994 Z. z., zákona č. 153/1997 Z. z., zákona č. 211/1997 Z. z., zákona č. 252/1999 Z. z., zákona č. 218/2000 Z. z., zákona č. 261/2001 Z. z., zákona č. 281/2001 Z. z., zákona č. 23/2002 Z. z., zákona č. 34/2002 Z. z., zákona č. 95/2002 Z. z., zákona č. 184/2002 Z. z., zákona č. 215/2002 Z. z., zákona č. 526/2002 Z. z., zákona č. 504/2003 Z. z., zákona č. 515/2003 Z. z., zákona č. 150/2004 Z. z., zákona č. 404/2004 Z. z., zákona č. 635/2004 Z. z., zákona č. 171/2005 Z. z., zákona č. 266/2005 Z. z., zákona č. 336/2005 Z. z., zákona č. 118/2006 Z. z., zákona č. 188/2006 Z. z., zákona č. 84/2007 Z. z., zákona č. 335/2007 Z. z., zákona č. 568/2007 Z. z., zákona č. 214/2008 Z. z., zákona č. 379/2008 Z. z., zákona č. 477/2008 Z. z., zákona č. 186/2009 Z. z., zákona č. 575/2009 Z. z., zákona č. 129/2010 Z. z., zákona č. 546/2010 Z. z., zákona č. 161/2011 Z. z., zákona č. 69/2012 Z. z., zákona č. 180/2013 Z. z., zákona č. 106/2014 Z. z., zákona č. 102/2014 Z. z., zákona č. 335/2014 Z. z., zákona č. 102/2014 Z. z., zákona č. 114/2015 Z. z., zákona č. 239/2015 Z. z., zákona č. 273/2015 Z. z., zákona č. 438/2015 Z. z., zákona č. 39/2015 Z. z., zákona č. 91/2016 Z. z. a zákona č. 125/2016 Z. z. sa dopĺňa takto:

1. V § 118 ods. 1 sa za slovo „veci,“ vkladajú slová „živé zvieratá,“.
2. § 119 sa dopĺňa odsekom 3, ktorý znie:

„(3) Živé zviera má osobitný význam a hodnotu ako živý tvor, ktorý je schopný vnímať vlastnými zmyslami a v občianskoprávnych vzťahoch má osobitné postavenie. Na zviera sa ustanovenia o hnuteľných veciach použijú, len ak to neodporuje povahe zvieraťa ako živého tvora.“.

1. Za § 423 sa vkladá § 423a, ktorý znie:

„**§ 423a**

(1) Ak škodu spôsobí zviera, zodpovedá za škodu ten, kto nad zvieraťom vykonáva dohľad.

(2) Kto je povinný vykonávať dohľad, zbaví sa zodpovednosti, ak preukáže, že náležitý dohľad nezanedbal.

(3) Ak vykonáva dohľad právnická osoba, jej pracovníci dohľadom poverení sami za škodu takto vzniknutú podľa tohto zákona nezodpovedajú; ich zodpovednosť podľa pracovnoprávnych predpisov nie je tým dotknutá.“.

**Čl. III**

Zákon č. 491/2001 Z. z. o organizovaní trhu s vybranými poľnohospodárskymi výrobkami v znení zákona č. 473/2003 Z. z., zákona č. 520/2003 Z. z., zákona č. 546/2004 Z. z., zákona č. 596/2006 Z. z., zákona č. 492/2008 Z. z., zákona č. 136/2010 Z. z. a zákona č. 353/2012 Z. z. sa mení takto:

V § 7 odsek 8 znie:

„(8) Regionálna veterinárna a potravinová správ uloží prevádzkovateľovi bitúnka na mieste opatrenie, ktorým nepovolí zabíjanie hovädzieho dobytka, ošípaných a oviec, ak prevádzkovateľ bitúnka nezabezpečil ich klasifikáciu. Na ukladanie opatrení sa nevzťahujú všeobecné predpisy o správnom konaní.“.

**Čl. IV**

Tento zákon nadobúda účinnosť 1. septembra 2018.